Avis juridique important

|

31993L0098

Οδηγία 93/98/ΕΟΚ του Συμβουλίου της 29ης Οκτωβρίου 1993 για την εναρμόνιση της διάρκειας προστασίας του δικαιώματος πνευματικής ιδιοκτησίας και ορισμένων συγγενών δικαιωμάτων

Επίσημη Εφημερίδα αριθ. L 290 της 24/11/1993 σ. 0009 - 0013 Φινλανδική ειδική έκδοση: Κεφάλαιο 13 τόμος 25 σ. 0075  Σουηδική ειδική έκδοση: Κεφάλαιο 13 τόμος 25 σ. 0075

ΟΔΗΓΙΑ 93/98/ΕΟΚ ΤΟΥ ΣΥΜΒΟΥΛΙΟΥ της 29ης Οκτωβρίου 1993 περί εναρμονίσεως της διάρκειας προστασίας του δικαιώματος πνευματικής ιδιοκτησίας και ορισμένων συγγενών δικαιωμάτωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 57 παράγραφος 2 και τα άρθρα 66 και 100 Α,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  (1) ότι η Σύμβαση της Βέρνης για την προστασία των λογοτεχνικών και καλλιτεχνικών έργων και η διεθνής σύμβαση περί της προστασίας των ερμηνευτών ή εκτελεστών καλλιτεχνών, των παραγωγών φωνογραφημάτων και των οργανισμών ραδιοτηλεόρασης (Σύμβαση της  Ρώμης), καθορίζουν μόνον την ελάχιστη διάρκεια προστασίας των δικαιωμάτων στα οποία αναφέρονται, αφήνοντας στα συμβαλλόμενα κράτη την ευχέρεια να χορηγούν προστασία μεγαλύτερης διάρκειας- ότι ορισμένα κράτη μέλη έχουν κάνει χρήση αυτής της ευχέρειας-  ότι, επιπλέον, ορισμένα κράτη μέλη δεν έχουν ακόμα προσχωρήσει στη Σύμβαση της Ρώμης- (2) ότι υπάρχουν, κατά συνέπεια, διαφορές ανάμεσα στις εθνικές νομοθεσίες που διέπουν τη διάρκεια προστασίας του δικαιώματος πνευματικής ιδιοκτησίας και των συγγενών δικαιωμάτων, οι οποίες είναι ικανές να θίξουν την ελεύθερη κυκλοφορία των εμπορευμάτων  και την ελεύθερη παροχή υπηρεσιών και να νοθεύσουν τους όρους ανταγωνισμού στην κοινή αγορά- ότι πρέπει, ως εκ τούτου, για να εξασφαλιστεί η καλή λειτουργία της εσωτερικής αγοράς, να εναρμονιστούν οι νομοθεσίες των κρατών μελών, έτσι ώστε να είναι ίδια  η διάρκεια προστασίας σ' ολόκληρη την Κοινότητα- (3) ότι η εναρμόνιση πρέπει να καλύπτει όχι μόνον τη διάρκεια προστασίας αυτή καθεαυτή, αλλά και ορισμένες λεπτομέρειες εφαρμογής, όπως την ημερομηνία από την οποία αρχίζει να υπολογίζεται κάθε διάρκεια προστασίας- (4) ότι οι διατάξεις της παρούσας οδηγίας δεν θίγουν την υπό των κρατών μελών εφαρμογή του άρθρου 14α παράγραφος 2 στοιχεία β), γ) και δ) και παράγραφος 3 της Σύμβασης της Βέρνης- (5) ότι η ελάχιστη διάρκεια προστασίας που καθορίστηκε από τη Σύμβαση της Βέρνης, ήτοι η ζωή του δημιουργού συν πενήντα χρόνια μετά το θάνατό του, απέβλεπε στη προστασία του δημιουργού και των δύο πρώτων γενεών των κατιόντων του- ότι ο μέσος όρος ζωής  στην Κοινότητα αυξήθηκε, έτσι ώστε η διάρκεια αυτή να μην επαρκεί πλέον για να καλύπτει δύο γενεές.  (6) ότι ορισμένα κράτη μέλη παρατείνουν τη διάρκεια πέραν των πενήντα ετών μετά το θάνατο του δημιουργού, προκειμένου να αντισταθμίσουν της επιπτώσεις που είχαν οι παγκόσμιοι πόλεμοι στην εκμετάλλευση των έργων- (7) ότι, όσον αφορά τη διάρκεια προστασίας των συγγενών δικαιωμάτων, ορισμένα κράτη μέλη έχουν επιλέξει διάρκεια προστασίας πενήντα ετών από τη νόμιμη δημοσίευση ή τη νόμιμη παρουσίαση στο κοινό- (8) ότι, σύμφωνα με τη θέση που υιοθέτησε η Κοινότητα για τις διαπραγματεύσεις του Γύρου της Ουρουγουάης στα πλαίσια της Γενικής Συμφωνίας Δασμών και Εμπορίου (ΓΣΔΕ), η διάρκεια προστασίας για τους παραγωγούς φωνογραφημάτων πρέπει να είναι πενήντα έτη  μετά την πρώτη δημοσίευση- (9) ότι ο σεβασμός που οφείλεται στα κεκτημένα δικαιώματα αποτελεί μία από τις γενικές αρχές του δικαίου που προστατεύει η κοινοτική έννομη τάξη- ότι, ως εκ τούτου, η εναρμόνιση της διάρκειας προστασίας του δικαιώματος πνευματικής ιδιοκτησίας και των  συγγενών δικαιωμάτων δεν μπορεί να αποδυναμώσει την προστασία την οποία απολαύουν σήμερα οι δικαιούχοι στην Κοινότητα- ότι, προκειμένου να περιοριστούν στο ελάχιστο οι συνέπειες των μεταβατικών μέτρων και για να μπορέσει να λειτουργήσει στην πράξη η  εσωτερική αγορά, συντρέχει λόγος να εναρμονιστούν οι διάρκειες προστασίας βάσει μεγάλων χρονικών περιόδων- (10) ότι η Επιτροπή, στην ανακοίνωσή της της 17ης Φεβρουαρίου 1991 "Ενέργειες με βάση το Πράσινο Βιβλίο - Πρόγραμμα εργασίας της Επιτροπής σχετικά με τα δικαιώματα του πνευματικού δημιουργού και τα συγγενικά δικαιώματα", τονίζει την ανάγκη εναρμόνισης  του δικαιώματος πνευματικής ιδιοκτησίας και των συγγενών δικαιωμάτων σε υψηλό επίπεδο προστασίας, δεδομένου ότι τα εν λόγω δικαιώματα αποτελούν τη βάση της πνευματικής δημιουργίας, και τονίζει ότι η προστασία τους εξασφαλίζει τη διατήρηση και την  ανάπτυξη της δημιουργικότητας προς το συμφέρον των δημιουργών, της παραγωγής πολιτιστικών αγαθών, των καταναλωτών και ολόκληρου του κοινωνικού συνόλου- (11) ότι, για να καθιερωθεί υψηλό επίπεδο προστασίας, το οποίο να ανταποκρίνεται συγχρόνως τόσο στις απαιτήσεις της εσωτερικής αγοράς όσο και στην ανάγκη δημιουργίας νομικού πλαισίου που να ευνοεί την αρμονική ανάπτυξη της λογοτεχνικής και καλλιτεχνικής  δημιουργικότητας στην Κοινότητα, η διάρκεια προστασίας του δικαιώματος πνευματικής ιδιοκτησίας πρέπει να εναρμονιστεί σε εβδομήντα έτη μετά το θάνατο του δημιουργού ή σε εβδομήντα έτη αφότου το έργο κατέστη νομίμως προσιτό στο κοινό, και η διάρκεια  προστασίας των συγγενών δικαιωμάτων σε πενήντα έτη μετά το γενεσιουργό γεγονός- (12) ότι οι συλλογές προστατεύονται σύμφωνα με το άρθρο 2 παράγραφος 5 της Σύμβασης της Βέρνης όταν, λόγω της επιλογής και διαρρυθμίσεως του περιεχομένου τους, αποτελούν πνευματικές δημιουργίες- ότι τα έργα αυτά προστατεύονται ως τοιαύτα, υπό την  επιφύλαξη του δικαιώματος πνευματικής ιδιοκτησίας όσον αφορά καθένα από τα έργα που αποτελούν τμήμα αυτών των συλλογών- ότι, συνεπώς, για τα έργα που περιλαμβάονται σε συλλογές, πρέπει να μπορούν να ισχύουν ειδικές διάρκειες προστασίας- (13) ότι, σε όλες τις περιπτώσεις που έχει εξακριβωθεί ότι ένα ή περισσότερα φυσικά πρόσωπα είναι δημιουργοί, η διάρκεια προστασίας πρέπει να υπολογίζεται από το θάνατό τους- ότι το θέμα της πατρότητας του συνόλου ή μέρους ενός έργου αποτελεί πραγματικό  περιστατικό που θα πρέπει, ενδεχομένως, να αποφασίζεται από τα εθνικά δικαστήρια- (14) ότι, σύμφωνα με τη Σύμβαση της Βέρνης και τη Σύμβαση της Ρώμης, η διάρκεια προστασίας πρέπει να υπολογίζεται από 1ης Ιανουαρίου του έτους το οποίο ακολουθεί το σχετικό γενεσιουργό γεγονός- (15) ότι το άρθρο της οδηγίας 91/250/ΕΟΚ του Συμβουλίου της 14ης Μαΐου 1991 για τη νομική προστασία των προγραμμάτων ηλεκτρονικών υπολογιστών (4), προβλέπει ότι τα κράτη μέλη προστατεύουν τα προγράμματα των ηλεκτρονικών υπολογιστών, με βάση το δίκαιο  της πνευματικής ιδιοκτησίας, ως λογοτεχνικά έργα, κατά την έννοια της Σύμβασης της Βέρνης- ότι η παρούσα οδηγία εναρμονίζει τη διάρκεια προστασίας των λογοτεχνικών έργων στην Κοινότητα- ότι ενδείκνυται, επομένως, να καταργηθεί το άρθρο 8 της οδηγίας  91/250/ΕΟΚ, το οποίο διευθετεί μόνο προσωρινά τη διάρκεια προστασίας των προγραμμάτων των ηλεκτρονικών υπολογιστών- (16) ότι τα άρθρα 11 και 12 της οδηγίας 92/100/ΕΟΚ του Συμβουλίου της 19ης Νοεμβρίου 1992 σχετικά με το δικαίωμα εκμίσθωσης, το δικαίωμα δανεισμού και ορισμένα δικαιώματα συγγενή προς την πνευματική ιδιοκτησία στον τομέα των προϊόντων της διανοίας (5),  προβλέπουν μόνον ελάχιστες διάρκειες προστασίας, υπό την επιφύλαξη μελλοντικής εναρμόνισης- ότι η παρούσα οδηγία προβλέπει περαιτέρω εναρμόνιση- ότι, ενδείκνυται, συνεπώς, να καταργηθούν τα εν λόγω άρθρα- (17) ότι η προστασία των φωτογραφιών στα κράτη μέλη διέπεται από ποικίλα καθεστώτα- ότι, για να εξασφαλιστεί επαρκής βαθμός εναρμόνισης της διάρκειας προστασίας των φωτογραφικών έργων, ιδίως εκείνων τα οποία, λόγω του καλλιτεχνικού ή επαγγελματικού τους  χαρακτήρα, έχουν σημασία για την εσωτερική αγορά, είναι ανάγκη να καθοριστεί το επίπεδο πρωτοτυπίας που απαιταίται από την παρούσα οδηγία- ότι ένα φωτογραφικό έργο κατά την έννοια της Σύμβασης της Βέρνης θεωρείται πρωτότυπο εφόσον είναι αποτέλεσμα  προσωπικής πνευματικής εργασίας του δημιουργού του και αντανακλά την προσωπικότητά του, χωρίς να λαμβάνονται υπόψη άλλα κριτήρια όπως η αξία ή ο σκοπός- ότι η προστασία άλλων φωτογραφιών πρέπει να μπορεί να ρυθμίζεται από το εθνικό δίκαιο- (18) ότι, για να αποφευχθούν διαφορές στη διάρκεια προστασίας, όσον αφορά τα συγγενή δικαιώματα, είναι ανάγκη να προβλεφθεί η αυτή χρονική αφετηρία για τον υπολογισμό της διάρκειας σε ολόκληρη την Κοινότητα- ότι η ερμηνεία ή εκτέλεση, η υλική  ενσωμάτωση, η μετάδοση, η νόμιμη δημοσίευση και η νόμιμη παρουσίαση στο κοινό, δηλαδή ο τρόπος με τον οποίο καθίσταται ένα αντικείμενο συγγενούς δικαιώματος αντιληπτό καθ' οιονδήποτε τρόπο στους ανθρώπους εν γένει, πρέπει να λαμβάνονται υπόψη για τον  υπολογισμό της διάρκειας προστασίας, ανεξάρτητα από τη χώρα όπου πραγματοποιείται η εν λόγω ερμηνεία ή εκτέλεση, υλική ενσωμάτωση, μετάδοση, νόμιμη δημοσίευση ή νόμιμη παρουσίαση στο κοινό- (19) ότι τα δικαιώματα των ραδιοτηλεπτικών οργανισμών επί των εκπομπών τους, ανεξάρτητα αν αυτές μεταδίδονται ενσυρμάτως ή εναέρια, συμπεριλαμβανομένης της καλωδιακής ή της δορυφορικής μετάδοσης, δεν πρέπει να είναι διηνεκή- ότι, για το λόγο αυτό, είναι  απαραίτητο η διάρκεια της προστασίας να αρχίζει μόνον από την πρώτη μετάδοση συγκεκριμένης εκπομπής- ότι η διάταξη αυτή έχει την έννοια ότι πρέπει να αποφευχθεί η έναρξη νέας προθεσμίας σε περιπτώσεις όπου μία εκπομπή είναι ίδια με κάποια προηγούμενη- (20) ότι τα κράτη μέλη πρέπει να παραμένουν ελεύθερα να διατηρούν ή να θεσπίζουν άλλα δικαιώματα συγγενή προς το δικαίωμα πνευματικής ιδιοκτησίας, ιδίως σε σχέση με την προστασία σχολιασμένων και επιστημονικών δημοσιεύσεων- ότι, για να εξασφαλιστεί η  διαφάνεια σε κοινοτικό επίπεδο, είναι πάντως απαραίτητη η ενημέρωση της Επιτροπής από τα κράτη μέλη που θεσπίζουν νέα συγγενή δικαιώματα- (21) ότι είναι χρήσιμο να διευκρινιστεί ότι η εναρμόνιση που προβλέπει η παρούσα οδηγία δεν εφαρμόζεται στα ηθικά δικαιώματα- (22) ότι για τα έργα, η χώρα προέλευσης των οποίων είναι τρίτη χώρα, κατά την έννοια της Σύμβασης της Βέρνης, και ο δημιουργός των οποίων δεν είναι υπήκοος της Κοινότητας, συντρέχει λόγος να εφαρμόζεται η σύγκριση ανάμεσα στις διάρκειες προστασίας,  χωρίς όμως η παρεχόμενη στην Κοινότητα διάρκεια να μπορεί να υπερβαίνει τη διάρκεια που καθορίζει η παρούσα οδηγία- (23) ότι, όταν ο δικαιούχος δεν είναι υπήκοος της Κοινότητας, αλλά δικαιούται προστασίας δυνάμει διεθνούς συμφωνίας, η διάρκεια προστασίας των συγγενών δικαιωμάτων πρέπει να είναι η ίδια με αυτή που ορίζεται από την παρούσα οδηγία, χωρίς όμως να μπορεί  να υπερβαίνει τη διάρκεια προστασίας που καθορίζεται στη χώρα της οποίας ο δικαιούχος είναι υπήκοος- (24) ότι η σύγκριση ανάμεσα στις διάρκειες προστασίας δεν πρέπει να καταλήγει σε σύγκρουση των κρατών μελών με τις διεθνείς υποχρεώσεις τους- (25) ότι, για την καλή λειτουργία της εσωτερικής αγοράς, η παρούσα οδηγία πρέπει να εφαρμοσθεί από την 1η Ιουλίου 1995- (26) ότι τα κράτη μέλη πρέπει να παραμένουν ελεύθερα να θεσπίζουν διατάξεις σχετικά με την ερμηνεία, προσαρμογή και περαιτέρω εκτέλεση συμβάσεων για την εκμετάλλευση προστατευομένων έργων και άλλων αντικειμένων προστασίας, οι οποίες είχαν συναφθεί πριν  από την παράταση της διάρκειας προστασίας η οποία προκύπτει από την παρούσα οδηγία- (27) ότι ο σεβασμός την κεκτημένων δικαιωμάτων και της δικαιολογημένης εμπιστοσύνης αποτελεί μέρος της κοινοτικής έννομης τάξης- ότι τα κράτη μέλη πρέπει να μπορούν, ιδίως, να προβλέπουν ότι, σε ορισμένες περιπτώσεις, το δικαίωμα πνευματικής ιδιοκτησίας  και τα συγγενή δικαιώματα τα οποία αποκαθίστανται κατ' εφαρμογήν της παρούσας οδηγίας, δεν μπορούν να καταλήγουν σε πληρωμές καταβαλλόμενες από πρόσωπα που καλή τη πίστει ανάλαβαν την εκμετάλλευση των έργων τον καιρό που τα εν λόγω έργα ήσαν κτήμα του  δημοσίου,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Διάρκεια των δικαιωμάτων του δημιουργού 1. Τα δικαιώματα ενός δημιουργού λογοτεχνικού ή καλλιτεχνικού έργου κατά την έννοια του άρθρου 2 της Σύμβασης της Βέρνης προστατεύονται καθόλη τη διάρκεια της ζωής του δημιουργού και εβδομήντα έτη μετά το θάνατό του, ανεξάρτητα από την ημερομηνία κατά  την οποία το έργο κατέστη νομίμως προσιτό στο κοινό.  2. Σε περίπτωση έργου κοινής δημιουργίας, η διάρκεια που αναφέρεται στην παράγραφο 1 υπολογίζεται από το θάνατο του τελευταίου επιζώντος δημιουργού.  3. Για τα ανώνυμα ή ψευδώνυμα έργα, η διάρκεια προστασίας είναι εβδομήντα έτη αφότου το έργο κατέστη νομίμως προσιτό στο κοινό. Πάντως, όταν το υιοθετηθέν από το δημιουργό ψευδώνυμο δεν αφήνει καμία αμφιβολία για την ταυτότητα του ή αν ο δημιουργός  αποκαλύψει την ταυτότητα του κατά την περίοδο που αναφέρεται στη πρώτη πρόταση, εφαρμόζεται η διάρκεια της προστασίας που ορίζεται στη παράγραφο 1.  4. Όταν σε κράτος μέλος προβλέπονται ιδιαίτερες διατάξεις σχετικά με το δικαίωμα πνευματικής ιδιοκτησίας όσον αφορά τα συλλογικά έργα ή για τον ορισμό νομικού προσώπου ως δικαιούχου, η διάρκεια προστασίας υπολογίζεται σύμφωνα με την παράγραφο 3, εκτός  εάν είναι εξακριβωμένη η ταυτότητα των φυσικών προσώπων που δημιούργησαν το έργο στις μορφές του έργου που κατέστησαν προσιτές στο κοινό. Η παρούσα παράγραφος ισχύει με την επιφύλαξη των δικαιωμάτων των συγγραφέων με εξακριβωμένη ταυτότητα, των οποίων  οι προσδιορισμένες συμβολές περιλαμβάνονται στα έργα αυτά- για τις εν λόγω συμβολές, ισχύει η παράγραφος 1 ή η παράγραφος 2.  5. Όταν ένα έργο δημοσιεύεται σε τόμους, τμήματα, τεύχη, αριθμούς ή επεισόδια, και η διάρκεια προστασίας αρχίζει από τη στιγμή που το έργο κατέστη νομίμως προσιτό στο κοινό, η διάρκεια προστασίας υπολογίζεται για κάθε μέρος χωριστά.  6. Στην περίπτωση έργων, η διάρκεια προστασίας των οποίων δεν έχει υπολογιστεί μετά το θάνατο του δημιουργού ή των δημιουργών και τα οποία δεν κατέστησαν νομίμως προσιτά στο κοινό μέσα σε εβδομήντα χρόνια από τη δημιουργία τους, η προστασία λήγει.   Άρθρο 2  Κινηματογραφικά ή οπτικοακουστικά έργα 1. Ο κύριος σκηνοθέτης ενός κινηματογραφικού ή οπτικοακουστικού έργου θεωρείται ως δημιουργός του ή ένας από τους δημιουργούς του. Τα κράτη μέλη είναι ελεύθερα να ορίσουν και άλλους συνδημιουργούς.  2. Η διάρκεια προστασίας ενός κινηματογραφικού ή οπτικοακουστικού έργου λήγει εβδομήντα έτη μετά το θάνατο του τελευταίου επιζώντος μεταξύ των ακόλουθων προσώπων, είτα τα πρόσωπα αυτά έχουν ορισθεί συνδημιουργοί είτε όχι: του κύριου σκηνοθέτη, του  σεναριογράφου, του συγγραφέα των διαλόγων και του συνθέτη της μουσικής που γράφτηκε ειδικά για να χρησιμοποιηθεί στο κινηματογραφικό ή οπτικοακουστικό έργο.   Άρθρο 3  Διάρκεια των συγγενών δικαιωμάτων 1. Τα δικαιώματα των ερμηνευτών ή εκετελεστών καλλιτεχνών αποσβέννυνται πενήντα χρόνια μετά την ημερομηνία της ερμηνείας ή εκτέλεσης. Ωστόσο, αν εντός της περιόδου αυτής γίνει νόμιμη δημοσίευση ή νόμιμη παρουσίαση στο κοινό της υλικής ενσωμάτωσης της εν  λόγω ερμηνείας ή εκτέλεσης, τα δικαιώματα αποσβέννυνται πενήντα χρόνια από την ημερομηνία της πρώτης αυτής δημοσίευσης ή της πρώτης αυτής παρουσίασης στο κοινό, ανάλογα με το ποια έγινε πρώτη.  2. Τα δικαιώματα των παραγωγών φωνογραφημάτων αποσβέννυνται πενήντα χρόνια μετά την υλική ενσωμάτωση. Ωστόσο, αν εντός της περιόδου αυτής γίνει νόμιμη δημοσίευση ή νόμιμη παρουσίαση του φωνογραφήματος στο κοινό, τα δικαιώματα αποσβέννυνται πενήντα  χρόνια από την ημερομηνία αυτής της πρώτης δημοσίευσης ή αυτής της πρώτης παρουσίασης στο κοινό, ανάλογα με το ποια έγινε πρώτη.  3. Τα δικαιώματα των παραγωγών της πρώτης υλικής ενσωμάτωσης ταινίας αποσβέννυνται πενήντα χρόνια από την ενσωμάτωση. Ωστόσο, αν εντός της περιόδου αυτής γίνει νόμιμη δημοσίευση ή νόμιμη παρουσίαση της ταινίας στο κοινό, τα δικαιώματα αποσβέννυνται  πενήντα χρόνια μετά την ημερομηνία της πρώτης αυτής δημοσίευσης ή της πρώτης αυτής παρουσίασης στο κοινό, ανάλογα με το ποια έγινε πρώτη. Ως "ταινία" νοείται κινηματογραφικό ή οπτικοακουστικό έργο ή κινούμενες εικόνες, ανεξάρτητα από το αν συνοδεύονται  από ήχο ή όχι.  4. Τα δικαιώματα των ραδιοτηλεοπτικών οργανισμών αποσβέννυνται πενήντα χρόνια μετά την πρώτη μετάδοση μιας εκπομπής, είτε αυτή μεταδίδεται ενσυρμάτως είτε ασυρμάτως, συμπεριλαμβανομένης της καλωδιακής ή δορυφορικής μετάδοσης.   Άρθρο 4  Προστασία προτέρως αδημοσίευτων έργων Κάθε πρόσωπο το οποίο, μετά τη λήξη της προστασίας του δικαιώματος πνευματικής ιδιοκτησίας, για πρώτη φορά δημοσιεύει νομίμως ή παρουσιάζει νομίμως στο κοινό, έργο προτέρως αδημοσίευτο, δικαιούνται προστασίας ανάλογης με τα οικονομικά δικαιώματα του  δημιουργού. Η διάρκεια προστασίας των δικαιωμάτων αυτών είναι είκοσι πέντε έτη από τη στιγμή που για πρώτη φορά το έργο δημοσιεύθηκε νομίμως ή παρουσιάστηκε νομίμως στο κοινό.   Άρθρο 5  Σχολιασμένες και επιστημονικές δημοσιεύσεις Τα κράτη μέλη μπορούν να προστατεύουν τις σχολιασμένες και επιστημονικές δημοσιεύσεις έργων που έχουν γίνει κτήμα του δημοσίου. Η μέγιστη διάρκεια προστασίας αυτών των δικαιωμάτων είναι τριάντα έτη από τη στιγμή που το έργο δημοσιεύθηκε νομίμως για  πρώτη φορά.   Άρθρο 6  Προστασία των φωτογραφιών Οι φωτογραφίες που είναι πρωτότυπες, με την έννοια ότι είναι αποτέλεσμα προσωπικής πνευματικής εργασίας του δημιουργού τους, προστατεύονται σύμφωνα με το άρθρο 1. Η παροχή της προστασίας δεν εξαρτάται από την εφαρμογή κανενός άλλου κριτηρίου. Τα κράτη  μέλη μπορούν να προβλέπουν την προστασία άλλων φωτογραφιών.   Άρθρο 7  Προστασία έναντι τρίτων χωρών 1. Όταν η χώρα προελεύσεως ενός έργου, κατά την έννοια της Σύμβασης της Βέρνης, είναι τρίτη χώρα και ο δημιουργός του έργου δεν είναι υπήκοος της Κοινότητας, η διάρκεια προστασίας την οποία χορηγούν τα κράτη μέλη λήγει κατά την ημερομηνία λήξεως της  προστασίας που χορηγείται στη χώρα προελεύσεως του έργου, χωρίς να είναι δυνατή υπέρβαση της διάρκειας που καθορίζεται από το άρθρο 1.  2. Οι διάρκειες προστασίας που καθορίζονται από το άρθρο 3 ισχύουν και για τους δικαιούχους που δεν είναι υπήκοοι της Κοινότητας, εφόσον τα κράτη μέλη τους χορηγούν προστασία. Ωστόσο, με την επιφύλαξη των διεθνών υποχρεώσεων των κρατών μελών, η διάρκεια  προστασίας που χορηγείται από τα κράτη μέλη δεν μπορεί να λήγει αργότερα από την ημερομηνία λήξης της προστασίας που χορηγείται στη χώρα της οποίας ο δικαιούχος είναι υπήκοος και δεν μπορεί να υπερβαίνει την προβλεπόμενη από το άρθρο 3 διάρκεια.  3. Κράτη μέλη τα οποία, κατά την ημερομηνία εκδόσεως της παρούσας οδηγίας, ιδίως λόγω των διεθνών τους υποχρεώσεων, χορηγούν προστασία μεγαλύτερης διάρκειας από εκείνη η οποία απορρέει, ενδεχομένως, από τις διατάξεις των παραγράφων 1 και 2, μπορούν να  διατηρούν αυτή την προστασία έως τη σύναψη διεθνών συμφωνιών για τη διάρκεια προστασίας του δικαιώματος πνευματικής ιδιοκτησίας ή των συγγενών δικαιωμάτων.   Άρθρο 8  Υπολογισμός των προθεσμιών Οι διάρκειες που καθορίζονται από την παρούσα οδηγία υπολογίζονται από την 1η Ιανουαρίου του έτους που έπεται του γενεσιουργού γεγονότος.   Άρθρο 9  Ηθικά δικαιώματα Η παρούσα οδηγία δεν θίγει τις περί ηθικών δικαιωμάτων διατάξεις των κρατών μελών.   Άρθρο 10  Χρονική ισχύς 1. Όταν η διάρκεια προστασίας, η οποία είναι μεγαλύτερη από την αντίστοιχη διάρκεια που προβλέπεται από την παρούσα οδηγία, έχει αρχίσει ήδη σε κρατος μέλος κατά την αναφερόμενη στο άρθρο 13 παράγραφος 1 ημερομηνία, η παρούσα οδηγία δεν έχει ως  αποτέλεσμα τη σύντμηση αυτής της διάρκειας προστασίας στο εν λόγω κράτος μέλος.  2. Η διάρκεια προστασίας που προβλέπεται από την παρούσα οδηγία εφαρμόζεται σε όλα τα έργα και αντικείμενα προστασίας που προστατεύονται σε ένα τουλάχιστον κράτος μέλος, κατά την ημερομηνία που αναφέρεται στο άρθρο 13 παράγραφος 1, κατ' εφαρμογή εθνικών  διατάξεων για το δικαίωμα πνευματικής ιδιοκτησίας ή τα συγγενή δικαιώματα, ή πληρούν τα κριτήρια προστασίας βάσει της οδηγίας 92/100/ΕΟΚ.  3. Η παρούσα οδηγία ισχύει υπό την επιφύλαξη των πράξεων εκμετάλλευσης που έλαβαν χώρα πριν από την ημερομηνία που αναφέρεται στο άρθρο 13 παράγραφος 1. Τα κράτη μέλη θεσπίζουν τις αναγκαίες διατάξεις προκειμένου να προστατεύουν, ιδίως, τα κεκτημένα  δικαιώματα τρίτων.  4. Τα κράτη μέλη μπορούν να μην εφαρμόζουν τις διατάξεις του άρθρου 2 παράγραφος 1 στα κινηματογραφικά ή οπτικοακουστικά έργα τα οποία παρήχθησαν πριν από την 1η Ιουλίου 1994.  5. Τα κράτη μέλη μπορούν να προσδιορίζουν την ημερομηνία από την οποία θα εφαρμόζεται το άρθρο 2, με την προϋπόθεση ότι η ημερομηνία αυτή δεν θα είναι μεταγενέστερη της 1ης Ιουλίου 1997.   Άρθρο 11  Τεχνική προσαρμογή 1. Το άρθρο 8 της οδηγίας 91/250/ΕΟΚ καταργείται.  2. Τα άρθρα 11 και 12 της οδηγίας 92/100/ΕΟΚ καταργούνται.   Άρθρο 12  Διαδικασία κοινοποίησης Τα κράτη μέλη κοινοποιούν πάραυτα στην Επιτροπή κάθε κυβερνητικό σχέδιο για τη χορήγηση νέων συγγενών δικαιωμάτων, προσδιορίζοντας τους βασικούς λόγους που δικαιολογούν την εισαγωγή τους και την προβλεπόμενη διάρκεια προστασίας τους.   Άρθρο 13  Γενικές διατάξεις 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με τα άρθρα 1 έως 11 της παρούσας οδηγίας πριν από την 1η Ιουλίου 1995.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή εκδίδονται από τα κράτη μέλη.  Τα κράτη μέλη ανακοινώνουν στην Επιτροπή τα κείμενα των διατάξεων εσωτερικού δικαίου τις οποίες θεσπίζουν στο πεδίο που διέπεται από την παρούσα οδηγία.  2. Τα κράτη μέλη εφαρμόζουν το άρθρο 12 από την ημερομηνία κοινοποίησης της παρούσας οδηγίας.   Άρθρο 14  Η παρούσα οδηγία απευθύνεται στο κράτη μέλη.  Βρυξέλλες, 29 Οκτωβρίου 1993. Για το Συμβούλιο Ο Πρόεδρος R. URBAIN   (1) ΕΕ αριθ. C 92 της 11. 4. 1992, σ. 6, και ΕΕ αριθ. C 27 της 30. 1. 1993, σ. 7.  (2) ΕΕ αριθ. C 337 της 21. 12. 1992, σ. 205, και απόφαση της 27ης Οκτωβρίου 1993 (δεν έχει ακόμα δημοσιευθεί στην Επίσημη Εφημερίδα).  (3) ΕΕ αριθ. C 287 της 4. 11. 1992, σ. 53.  (4) ΕΕ αριθ. L 122 της 17. 5. 1991, σ. 42.  (5) ΕΕ αριθ. L 346 της 27. 11. 1992, σ. 61.


Avis juridique important

|

31988L0331

Οδηγία 88/331/ΕΟΚ του Συμβουλίου της 13ης Ιουνίου 1988 για την τροποποίηση της οδηγίας 83/181/ΕΟΚ για τον καθορισμό του πεδίου εφαρμογής του άρθρου 14 παράγραφος 1 στοιχείο δ) της οδηγίας 77/388/ΕΟΚ για την απαλλαγή από το φόρο προστιθέμενης αξίας ορισμένων οριστικών εισαγωγών αγαθών

Επίσημη Εφημερίδα αριθ. L 151 της 17/06/1988 σ. 0079 - 0081 Φινλανδική ειδική έκδοση: Κεφάλαιο 9 τόμος 2 σ. 0003  Σουηδική ειδική έκδοση: Κεφάλαιο 9 τόμος 2 σ. 0003

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 13ης Ιουνίου 1988  για την τροποποίηση της οδηγίας 83/181/ΕΟΚ για τον καθορισμό του πεδίου εφαρμογής του άρθρου 14 παράγραφος 1 στοιχείο δ) της οδηγίας 77/388/ΕΟΚ για την απαλλαγή από το φόρο προστιθέμενης αξίας ορισμένων οριστικών εισαγωγών αγαθών  (88/331/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 99,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι το καθεστώς απαλλαγής από το φόρο προστιθεμένης αξίας, το οποίο θεσπίστηκε με την οδηγία 83/181/ΕΟΚ (3), όπως τροποποιήθηκε τελευταία από την οδηγία 85/346/ΕΟΚ (4), αποβλέπει σε μία όσο το δυνατόν μεγαλύτερη ενότητα ανάμεσα στο τελωνειακό καθεστώς και στο καθεστώς που ισχύει στον τομέα του ΦΠΑ· ότι το Συμβούλιο, με τον κανονισμό (ΕΟΚ) αριθ. 1315/88 (5), τροποποίησε το τελωνειακό καθεστώς· ότι ορισμένες από τις τροποποιήσεις πρέπει να περιληφθούν και στην οδηγία 83/181/ΕΟΚ, στο βαθμό που ανταποκρίνονται στους στόχους της φορολογικής εναρμόνησης·  ότι η οδηγία 83/181/ΕΟΚ δεν ορίζει μόνον το πεδίο εφαρμογής του άρθρου 14 παράγραφος 1 στοιχείο δ) της οδηγίας 77/388/ΕΟΚ (6), όπως τροποποιήθηκε τελευταία από την οδηγία 84/386/ΕΟΚ (7), αλλά αποβλέπει επίσης στη θέσπιση κοινοτικών φορολογικών κανόνων όσον αφορά τις απαλλαγές από τον ΦΠΑ κατά την οριστική εισαγωγή αγαθών, οι οποίοι υπερβαίνουν το πεδίο εφαρμογής του άρθρου αυτού· ότι πρέπει να τροποποιηθούν ή να συμπληρωθούν οι κανόνες αυτοί, ούτως ώστε να γίνει εφικτή μια πλέον ομοιόμορφη εφαρμογή τους σε κοινοτικό επίπεδο·  ότι, για λόγους ασφαλείας δικαίου, πρέπει να διευκρινισθεί το κείμενο του άρθρου 11 παράγραφος 2 της οδηγίας 83/181/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 83/181/ΕΟΚ τροποποιείται ως εξής:  1. Στο άρθρο 11 η παράγραφος 2 αντικαθίσταται από το ακόλουθο κείμενο:  «2. Απαλλάσσονται, επίσης,τα συνήθη γαμήλια δώρα που δίδονται σε πρόσωπο που συγκεντρώνει τις προϋποθέσεις της παραγράφου 1 από πρόσωπα που έχουν τη συνήθη τους κατοικία σε χώρα που βρίσκεται εκτός της Κοινότητας. Η απαλλαγή χορηγείται για δώρα των οποίων η αξία δεν υπερβαίνει τις 200 ECU για κάθε δώρο. Πάντως, τα κράτη μέλη μπορούν να χορηγήσουν απαλλαγή για δώρα αξίας μεγαλύτερης των 200 ECU, εφόσον η αξία κάθε δώρου δεν υπερβαίνει τις 1 000 ECU.»  2. Το άρθρο 22 αντικαθίσταται από το ακόλουθο κείμενο:  «Άρθρο 22  Τα αγαθά των οποίων η συνολική αξία δεν υπερβαίνει τις 10 ECU εισάγονται ατελώς. Τα κράτη μέλη μπορούν να παρέχουν απαλλαγή για τις εισαγωγές αγαθών των οποίων η συνολική αξία είναι μεγαλύτερη των 10 ECU αλλά δεν υπερβαίνει τις 22 ECU.  Ωστόσο, τα κράτη μέλη μπορούν να εξαιρούν από την απαλλαγή που προβλέπεται στο πρώτο εδάφιο πρώτη περίοδος, τα αγαθά που εισάγονται στα πλαίσια πωλήσεων δι' αλληλογραφίας.»  3. Στο άρθρο 35 παράγραφος 1 στοιχείο β) δεύτερη περίπτωση, οι όροι «άρθρο 60 παράγραφος 1 στοιχείο β)» αντικαθίστανται από τους όρους «άρθρο 60».  4. Μετά το άρθρο 38 παρεμβάλλεται το ακόλουθο νέο κεφάλαιο:  «Κεφάλαιο ΙΙα  Ουσίες αναφοράς για τον ποιοτικό έλεγχο των φαρμακευτικών προϊόντων  Άρθρο 38α  Εισάγονται ατελώς οι αποστολές που περιέχουν δείγματα χημικών ουσιών αναφοράς εγκεκριμένων από την Παγκόσμια Οργάνωση Υγείας και προορίζονται για τον ποιοτικό έλεγχο των υλών που χρησιμοποιούνται για την παρασκευή φαρμακευτικών προϊόντων, και οι οποίες αποστέλλονται σε παραλήπτες εξουσιοδοτημένους από τις αρμόδιες αρχές των κρατών μελών να παραλαμβάνουν παρόμοιες αποστολές απαλλαγμένες από το φόρο.»  5. Στο άρθρο 56 προστίθεται το ακόλουθο στοιχείο:  «δ) βραβεία, τρόπαια, ενθύμια συμβολικού χαρακτήρα και μικρής αξίας που πρόκειται να διανεμηθούν δωρεάν σε πρόσωπα που έχουν τη συνήθη κατοικία τους σε χώρες εκτός της χώρας εισαγωγής, επ' ευκαιρία της δεξαγωγής επιχειρηματικών συνεδρίων ή παρόμοιων εκδηλώσεων διεθνούς χαρακτήρα και για τα οποία αποδεικνύεται από τη φύση τους, την κατά μονάδα αξία τους και τα άλλα χαρακτηριστικά τους ότι δεν εισάγονται για εμπορικούς λόγους.»  6. Τα άρθρα 62 και 63 αντικαθίστανται από το ακόλουθο κείμενο:  «Άρθρο 62  Με την επιφύλαξη των διατάξεων του άρθρου 63, απαλλάσσονται από το φόρο τα έντυπα διαφημιστικού χαρακτήρα όπως κατάλογοι, τιμοκατάλογοι, οδηγίες χρήσεως ή εμπορικές αγγελίες που αφορούν:  α) είτε εμπορεύματα που πωλούνται ή ενοικιάζονται από πρόσωπα εγκατεστημένο εκτός του κράτους μέλους εισαγωγής, ή  β) είτε υπηρεσίες που παρέχονται από πρόσωπο εγκατεστημένο σε άλλο κράτος μέλος, ή  γ) υπηρεσίες στους τομείς των μεταφορών της εμπορικής ασφάλισης ή στον τραπεζικό τομέα, οι οποίες παρέχονται από πρόσωπο εγκατεστημένο σε τρίτη χώρα.  Άρθρο 63  Η απαλλαγή που αναφέρεται στο άρθρο 62 περιορίζεται στα διαφημιστικά έντυπα που συγκεντρώνουν τις εξής προϋποθέσεις:  α) στα έντυπα πρέπει να αναγράφεται, κατά τρόπο εμφανή, το όνομα της επιχείρησης που παράγει, πωλεί ή ενοικιάζει τα εμπορεύματα ή παρέχει τις σχετικές υπηρεσίες·  β) κάθε αποστολή πρέπει να περιέχει ένα μόνο έντυπο ή, αν αποτελείται από πολλά έντυπα, ένα μόνο αντίτυπο κάθε εντύπου. Μπορούν, πάντως, να τύχουν απαλλαγής και οι αποστολές που περιέχουν πολλά αντίτυπα του ίδιου εντύπου, αν το συνολικό μεικτό βάρος τους δεν υπερβαίνει το 1 χιλιόγραμμο·  γ) τα έντυπα δεν πρέπει να αποτελούν αντικείμενο ομαδικών αποστολών από έναν μόνο αποστολέα προς έναν μόνο παραλήπτη.  Εντούτοις, οι προϋποθέσεις των στοιχείων β) και γ) δεν ισχύουν για έντυπα που αφορούν είτε εμπορεύματα για πώληση ή ενοικίαση, είτε υπηρεσίες που παρέχονται από ένα πρόσωπο εγκατεστημένο σε άλλο κράτος εφόσον τα εν λόγω έντυπα έχουν εισαχθεί για να διανεμηθούν δωρεάν.»  7. Στο άρθρο 79 προστίθεται το ακόλουθο στοιχείο:  «ιθ) εισαγωγές επισήμων εκδόσεων που αποτελούν μέσο έκφρασης των δημόσιων αρχών της χώρας εξαγωγής, των διεθνών οργανισμών, των οργανισμών τοπικής αυτοδιοίκησης και των οργανισμών δημοσίου δικαίου, οι οποίοι είναι εγκατεστημένοι στη χώρα εξαγωγής, καθώς και τα έντυπα που διανέμονται κατά τις εκλογές του Ευρωπαϊκού Κοινοβουλίου ή στα πλαίσια εθνικών εκλογών που διοργανώνονται από τη χώρα προέλευσης, από τις επίσημα αναγνωρισμένες στα κράτη μέλη αλλοδαπές πολιτικές οργανώσεις, εφόσον οι εν λόγω δημοσιεύσεις και έντυπα έχουν φορολογιθεί στη χώρα εξαγωγής και ο φόρος δεν έχει επιστραφεί κατά την εξαγωγή. »  8. Στο κεφάλαιο VI ο τίτλος αντικαθίσταται ως εξής:  «Καύσιμα και λιπαντικά που βρίσκονται επί αυτοκινήτων οχημάτων ξηράς και εντός εμπορευματοκιβωτίων ειδικών χρήσεων»  9. Το άρθρο 82 αντικαθίσταται από το ακόλουθο κείμενο:  «Άρθρο 82  1. Με την επιφύλαξη των άρθρων 83, 84 και 85 απαλλάσσονται από το φόρο:  α) Τα καύσιμα που περιέχονται σε κανονικές δεξαμενές καυσίμων:  - αυτοκινήτων οχημάτων δημόσιας και ιδιοτικής χρήσης και μοτοσυκλετών,  - εμπορευματοκιβωτίων ειδικής χρήσης·  β) Τα καύσιμα που περιέχονται σε φορητές δεξαμενές καυσίμων που βρίσκονται επί αυτοκινήτων οχημάτων ιδιωτικής χρήσης και των μοτοσυκλετών, σε ανώτατο όριο 10 λίτρων ανά όχημα και με την επιφύλαξη των εθνικών διατάξεων σχετικά με την κατοχή και τη μεταφορά καυσίμων.  2. Κατά την έννοια της παραγράφου 1, νοείται ως:  α) "όχημα δημόσιας χρήσης" κάθε οδικό όχημα με κινητήρα (περιλαμβανομένων και των ελκυστήρων με ή χωρίς ρυμουλκούμενα), το οποίο, ανάλογα με τον τύπο κατασκευής του και τον εξοπλισμό του, είναι κατάλληλο και προορίζεται για την πραγματοποίηση μεταφορών, με ή χωρίς κόμιστρο: - περισσότερων των εννέα προσώπων, περιλαμβανομένου και του οδηγού,  - εμπορευμάτων,  καθώς και κάθε οδικό όχημα ειδικής χρήσης, άλλης από τη χρήση για καθαρή μεταφορά·  β) "όχημα ιδιωτικής χρήσης": κάθε αυτοκίνητο όχημα που δεν καλύπτεται από τον ορισμό που δίδεται στο στοιχείο α)·  γ) "κανονικές δεξαμενές καυσίμων":  - οι δεξαμενές που ο κατασκευαστής ενσωματώνει σε όλα τα οχήματα του ίδιο τύπου με το εξεταζόμενο όχημα και η ενσωμάτωση των οποίων επιτρέπει την απευθείας χρησιμοποίηση του καυσίμου, τόσο για την κίνηση των οχημάτων όσο και, κατά περίπτωση, την κατά τη διάρκεια της μεταφοράς λειτουργία των συστημάτων ψύξης και άλλων συστημάτων.  Θεωρούνται επίσης ως κανονικές δεξαμενές καυσίμων οι δεξαμενές υγραερίου που είναι προσαρμοσμένες στα οχήματα με κινητήρα και επιτρέπουν την απευθείας χρησιμοποίηση του υγραερίου ως καυσίμου, καθώς και οι δεξαμενές που είναι προσαρμοσμένες στα βοηθητικά συστήματα με τα οποία μπορεί να είναι εξοπλισμένο ένα όχημα,  - οι δεξαμενές καυσίμων που ο κατασκευαστής ενσωματώνει σε όλα τα εμπορευματοκιβώτια του ίδιου τύπου με το εξεταζόμενο εμπορευματοκιβώτιο και η ενσωμάτωση των οποίων επιτρέπει την απευθείας χρησιμοποίηση του καυσίμου για την κατά τη διάρκεια της μεταφοράς λειτουργία των συστημάτων ψύξης και των άλλων συστημάτων με τα οποία είναι εξοπλισμένα όλα τα εμπορευματοκιβώτια ειδικών χρήσεων·  δ) "εμπορευματοκιβώτιο ειδικών χρήσεων": κάθε εμπορευματοκιβώτιο εξοπλισμένο με διατάξεις ειδικά προσαρμοσμένες για τα συστήματα ψύξεως, οξυγονώσεως, θερμικής μονώσεως ή άλλα συστήματα.»  10. Στο άρθρο 83, το πρώτο εδάφιο τροποποιείται ως εξής:  - Στην εισαγωγή, μετά τις λέξεις «όχημα δημοσίας χρήσεως» παρεμβάλλονται οι λέξεις «και εμπορευματοκιβώτια ειδικών χρήσεων ».  - Μετά το στοιχείο β), προστίθεται το ακόλουθο στοιχείο γ):  «γ) 200 λίτρα ανά εμπορευματοκιβώτιο ειδικών χρήσεων και ανά ταξίδι.»  11. Στο άρθρο 90 παράγραφος 3, στο τέλος, προστίθεται το εξής:  « . . . ή σε μείωση αυτής της απαλλαγής.»  12. Στο άρθρο 91 προστίθεται το ακόλουθο στοιχείο:  «γ) απαλλαγές που χορηγούνται στο πλαίσιο συμφωνιών που έχουν συναφθεί με βάση αμοιβαιότητος, με τρίτες χώρες που αποτελούν συμβαλλόμενα μέρη στη σύμβαση για τη διεθνή πολιτική αεροπορία (Σικάγο 1944) για την εφαρμογή των συνιστώμενων πρακτικών 4.42 και 4.44 του παραρτήματος 9 της σύμβασης αυτής (όγδοη έκδοση, Ιούλιος 1980).»  Άρθρο 2  Τα κράτη μέλη λαμβάνουν όλα τα απαραίτητα μέτρα ώστε να συμορφωθούν με την παρούσα οδηγία το αργότερο μέχρι την 1η Ιανουαρίου 1989. Ενημερώνουν αμέσως την Επιτροπή σχετικά.  Άρθρο 3  Η παρούσα οδηγία απευθύνεται στα κράτη μέλη.  Λουξεμβούργο, 13 Ιουνίου 1988.  Για το Συμβούλιο  Ο Πρόεδρος  G. STOLTENBERG  (1) ΕΕ αριθ. C 318 της 30. 11. 1987, σ. 21.  (2) ΕΕ αριθ. C 180 της 8. 7. 1987, σ. 14.  (3) ΕΕ αριθ. L 105 της 23. 4. 1983, σ. 38.  (4) ΕΕ αριθ. L 183 της 16. 7. 1985, σ. 21.  (5) ΕΕ αριθ. L 123 της 17. 5. 1988, σ. 2.  (6) ΕΕ αριθ. L 145 της 13. 6. 1977, σ. 1.  (7) ΕΕ αριθ. L 208 της 3. 8. 1984, σ. 58.


Avis juridique important

|

31993L0060

Οδηγία 93/60/ΕΟΚ του Συμβουλίου της 30ής Ιουνίου 1993 η οποία τροποποιεί την οδηγία 88/407/ΕΟΚ, του Συμβουλίου, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών, και η οποία διευρύνει το πεδίο εφαρμογής της προκειμένου αυτό να καλύπτει και το νωπό σπέρμα βοοειδών

Επίσημη Εφημερίδα αριθ. L 186 της 28/07/1993 σ. 0028 - 0031 Φινλανδική ειδική έκδοση: Κεφάλαιο 3 τόμος 51 σ. 0071  Σουηδική ειδική έκδοση: Κεφάλαιο 3 τόμος 51 σ. 0071

ΟΔΗΓΙΑ 93/60/ΕΟΚ ΤΟΥ ΣΥΜΒΟΥΛΙΟΥ της 30ής Ιουνίου 1993 η οποία τροποποιεί την οδηγία 88/407/ΕΟΚ, του Συμβουλίου, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου  σπέρματος βοοειδών, και η οποία διευρύνει το πεδίο εφαρμογής της προκειμένου αυτό να καλύπτει και το νωπό σπέρμα βοοειδώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής(1) ,  τη γνώμη του Ευρωπαϊκού Κοινοβουλίου(2) ,  τη γνώμη της Οικονομικής και Κοινωνικής Επιτροπής(3) ,  Εκτιμώντας:  ότι η οδηγία 88/407/ΕΟΚ(4)  του Συμβουλίου, καθορίζει τις απαιτήσεις υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών- ότι το άρθρο 4 της εν λόγω οδηγίας καθόρισε τα προσωρινά μέτρα για τις συναλλαγές όσον αφορά το σπέρμα το προερχόμενο από ορροθετικούς ταύρους στην μολυσματική ρινοτραχειίτιδα των βοοειδών (MPB)- ότι οι απαιτήσεις αυτές θα πρέπει να αναθεωρηθούν με βάση  έκθεση της Επιτροπής- ότι η έκθεση αυτή αναφέρει ότι είναι αναγκαίο να αποσυρθούν σταδιακά, έως το 1998, οι ταύροι που ήταν ορροθετικοί ή άγνωστης κατάστασης πριν από τον εμβολιασμό τους στο κέντρο, και να διατηρηθεί η δυνατότητα μελλοντικού εμβολιασμού  σε κέντρο- ότι με αυτά τα δεδομένα, είναι αναγκαία η τροποποίηση του εν λόγω άρθρου 4- ότι ο εμβολιασμός ρουτίνας κατά του αφθώδους πυρετού δεν γίνεται πλέον στην Κοινότητα από τον Αύγουστο του 1991- ότι, συνεπώς, είναι αναγκαία η τροποποίηση των διατάξεων της οδηγίας 88/407/ΕΟΚ, προκειμένου να ληφθεί υπόψη αυτή η εξέλιξη- ότι αυτή η  εξέλιξη επιτρέπει επίσης την πραγματοποίηση συναλλαγών όσον αφορά το νωπό σπέρμα βοοειδών στο πλαίσιο εναρμονισμένων κανόνων- ότι κρίνεται σκόπιμο να γίνουν περαιτέρω τροποποιήσεις στην εν λόγω οδηγία, προκειμένου να διασαφηνιστούν ορισμένα θέματα και να ληφθεί υπόψη η πρόοδος όσον αφοράτις τεχνικές γνώσεις, ιδίως σχετικά με τη θεραπευτική αγωγή των ταύρων εναντίον της  λεπτοσπείρωσης, καθώς και να ευθυγραμμιστούν οι κανόνες για τη βρουκέλλωση, τη φυματίωση και τη λεύκωση με τους κανόνες που έχουν θεσπιστεί στην οδηγία 64/432/ΕΟΚ(5) - ότι κρίνεται σκόπιμο να γίνουν τροποποιήσεις στα παραρτήματα σύμφωνα με μια διαδικασία η οποία καθιερώνει στενή συνεργασία μεταξύ των κρατών μελών και της Επιτροπής στα πλαίσια της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 88/407/ΕΟΚ τροποποιείται ως ακολούθως:  1. Στον τίτλο και στο άρθρο 1 διαγράφεται η λέξη "κατεψυγμένου".  2. Στο άρθρο 4, η παράγραφος 1 αντικαθίσταται από το ακόλουθο κείμενο:  "1.  Με την επιφύλαξη της παραγράφου 2, τα κράτη μέλη επιτρέπουν την εισαγωγή σπέρματος ταύρων που αντιδρούν αρνητικά στη δοκιμασία οροεξουδετέρωσης ή τη δοκιμασία Elisa για την ανίχνευση της μολυσματικής ρινοτραχειίτιδας των βοοειδών ή της μολυσματικής  φλυκταινώδους αιδιοκολπίτιδας ή που αντιδρούν θετικά μετά των εμβολιασμό που γίνεται σύμφωνα με την παρούσα οδηγία.  Τα κράτη μέλη μπορούν, μέχρι τις 31 Δεκεμβρίου 1998, να επιτρέπουν την εισαγωγή σπέρματος ταύρων που αντιδρούν θετικά στη δοκιμασία οροεξουδετέρωσης ή τη δοκιμασία Elisa για την ανίχνευση της μολυσματικής ρινοτραχειίτιδας των βοοειδών ή της μολυσματικής  φλυκταινώδους αιδοιοκολπίτιδας και που δεν έχουν εμβολιασθεί σύμφωνα με την παρούσα οδηγία.  Στην περίπτωση αυτή, κάθε παρτίδα πρέπει να υποβάλλεται σε εξέταση δι' εμβολιασμού ζώντος ζώου ή/και δοκιμασία απομόνωσης του ιού.  Η απαίτηση αυτή δεν ισχύει στην περίπτωση του σπέρματος ζώων, τα οποία, πριν από τον πρώτο εμβολιασμό ρουτίνας στο κέντρο σπερματέγχυσης, έχουν αντιδράσει αρνητικά στις δοκιμασίες που αναφέρονται στοπρώτο εδάφιο. Ωστόσο, το σπέρμα που προέρχεται από ζώα  τα οποία έχουν εμβολιασθεί επειγόντως μετά την εκδήλωση μιας εστίας MPB θα πρέπει να υποβληθεί σε δοκιμασία απομόνωσης του ιού.  Οι εξετάσεις αυτές μπορούν, κατόπιν διμερούς συμφωνίας, να διενεργούνται είτε στη χώρα συλλογής είτε στη χώρα προορισμού.  Στην περίπτωση αυτή πρέπει να ελέγχεται ποσοστό τουλάχιστον 10 % από κάθε συλλογή σπέρματος (με κατώτατο όριο πέντε σωληνάρια).  Τα πρωτόκολλα δοκιμασιών τα οποία πρέπει να χρησιμοποιούνται σύμφωνα με το παρόν άρθρο καθορίζονται σύμφωνα με τη διαδικασία του άρθρου 18." 3. Στο άρθρο 4, η παράγραφος 3 αντικαθίσταται από το ακόλουθο κείμενο:  "3.  Τα κράτη μέλη δεν μπορούν να αντιτάσσονται στην εισαγωγή σπέρματος ταύρων που έχουν εμβολιασθεί κατά του αφθώδους πυρετού. Ωστόσο, εάν το σπέρμα προέρχεται από ταύρο ο οποίος έχει εμβολιαστεί κατά του αφθώδους πυρετού κατά τη διάρκεια των δώδεκα  μηνών που προηγούνται της συλλογής, ποσοστό 5 % του σπέρματος κάθε συλλογής (με κατώτατο όριο πέντε σωληνάρια), η οποία προορίζεται να αποσταλεί σε άλλο κράτος μέλος υποβάλλεται, σε εργαστήριο του κράτους μέλους - παραλήπτη ή σε εργαστήριο που ορίζει  αυτό το κράτος μέλος, σε δοκιμασία απομόνωσης του ιού για ανίχνευση αφθώδους πυρετού με αρνητικά αποτελέσματα." 4. Το άρθρο 12 αντικαθίσταται από το ακόλουθο κείμενο:  "Άρθρο 12 Οι κανόνες που προβλέπονται από την οδηγία του Συμβουλίου 90/675/ΕΟΚ της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα (*)  εφαρμόζονται ιδίως για την οργάνωση και την παρακολούθηση των διενεργητέων ελέγχων από τα κράτη μέλη, καθώς και για τα εφαρμοστέα μέτρα διασφάλισης.  (*) ΕΕ αριθ. L 373 της 31. 12. 1990, σ. 1. Οδηγία όπως τροποποιήθηκε τελευταία από τον κανονισμό (ΕΟΚ) αριθ. 1601/92 (ΕΕ αριθ. L 173 της 27. 6. 1992, σ. 13)." 5. Τα άρθρα 13 και 14 διαγράφονται.  6. Στο παράρτημα Α κεφάλαιο ΙΙ, το ακόλουθο κείμενο προστίθεται στο στοιχείο στ) σημείο i):  "Επιπλέον μπορούν να αποθηκεύονται κατεψυγμένα έμβρυα σε εγκεκριμένα κέντρα εφόσον:  - η αποθήκευση αυτή υπόκειται σε έγκριση της αρμόδιας αρχής,  - τα έμβρυα πληρούν τις απαιτήσεις της οδηγίας 89/556/ΕΟΚ του Συμβουλίου της 25ης Σεπτεμβρίου 1989 για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών (*),  - τα έμβρυα αποθηκεύονται σε χωριστές φιάλες αποθήκευσης σε εγκεκριμένους χώρους αποθήκευσης σπέρματος.  (*) ΕΕ αριθ. L 302 της 19. 10. 1989, σ. 1. Οδηγία όπως τροποποιήθηκε από την οδηγία 90/425/ΕΟΚ (ΕΕ αριθ. L 224 της 18. 8. 1990, σ. 29)." 7. Στο παράρτημα Α κεφάλαιο ΙΙ στοιχείο στ), το σημείο vii) αντικαθίσταται από το ακόλουθο κείμενο:  "vii) κάθε ατομική δόση σπέρματος φέρει εμφανές σήμα που επιτρέπει τον εύκολο προσδιορισμό της ημερομηνίας συλλογής του σπέρματος, της φυλής και της ταυτότητας του ζώου σπερματοδότη, το όνομα του κέντρου και την ορολογική κατάσταση του ζώου όσον αφορά  τη μολυσματική ρινοτραχειίτιδα των βοοειδών και τη μολυσματική φλυκταινώδη αιδοιοκολπίτιδα, ενδεχομένως υπό κωδικοποιημένη μορφή- τα χαρακτηριστικά και το υπόδειγμα του σήματος αυτού καθορίζονται με τη διαδικασία του άρθρου 19." 8. Στο παράρτημα Β κεφάλαιο Ι παράγραφος 1, το στοιχείο β) αντικαθίσταται από το ακόλουθο κείμενο:  "β) πριν από την είσοδό τους στο χώρο απομόνωσης που αναφέρεται στο στοιχείο α), να έχουν ληφθεί από αγέλες οι οποίες να έχουν αναγνωριστεί επίσημα ως απαλλαγμένες από φυματίωση και βρουκέλλωση, σύμφωνα με την οδηγία 64/432/ΕΟΚ. Δεν επιτρέπεται τα ζώα  αυτά να έχουν παραμείνει προηγουμένως σε μία ή περισσότερες αγέλες υποδεέστερου καθεστώτος." 9. Στο παράρτημα Β κεφάλαιο Ι παράγραφος 1 στοιχείο γ), το πρώτο εδάφιο αντικαθίσταται από το ακόλουθο κείμενο:  "να προέρχονται από αγέλη απαλλαγμένη από ενζωοτική λεύκωση των βοοειδών, όπως ορίζεται στην οδηγία 64/432/ΕΟΚ, ή να έχουν γεννηθεί από αγελάδα η οποία υποβλήθηκε, με αρνητικά αποτελέσματα, σε δοκιμασία ανοσοδιάχυσης Agar Gel, σύμφωνα με το παράρτημα Ζ  της οδηγίας 64/432/ΕΟΚ, μετά την αποκοπή των ζώων από το θηλασμό τους από την αγελάδα-μητέρα τους. Στην περίπτωση ζώων που προέρχονται από μεταφορά εμβρύου, ως "μητέρα" νοείται το ζώο υποδοχής του εμβρύου." 10. Στο παράρτημα Β κεφάλαιο Ι παράγραφος 1 στοιχείο δ), το σημείο ii) αντικαθίσταται από το ακόλουθο κείμενο:  "ii) δοκιμασία ορροσυγκόλησης σύμφωνα με τη διαδικασία που περιγράφεται στο παράρτημα Γ της οδηγίας 64/432/ΕΟΚ, που καταδεικνύει επίπεδα βρουκέλλας κατώτερα από 30 διεθνείς μονάδες συγκόλλησης ανά ml ή δοκιμή σύνδεσης του συμπληρώματος που καταδεικνύει  επίπεδα βρουκέλλας κατώτερα από 20 μονάδες ΕΟΚ ανά ml (20 μονάδες ICFT)." 11. Στο παράρτημα Β κεφάλαιο Ι παράγραφος 1 στοιχείο ε), το σημείο i) αντικαθίσταται από το ακόλουθο κείμενο:  "i) δοκιμασία ορροσυγκόλλησης σύμφωνα με τη διαδικασία που περιγράφεται στο παράρτημα Γ της οδηγίας 64/432/ΕΟΚ, που καταδεικνύει επίπεδα βρουκέλλας κατώτερα από 30 διεθνείς μονάδες συγκόλλησης ανά ml ή δοκιμή σύνδεσης του συμπληρώματος που καταδεικνύει  επίπεδα βρουκέλλας κατώτερα από 20 μονάδες ΕΟΚ ανά ml (20 μονάδες ICFT)." 12. Στο παράρτημα Β κεφάλαιο Ι παράγραφος 1 στοιχείο ε) τελευταία φράση, απαλείφονται τα εξής: "και θεραπευτική αγωγή κατά της λεπτοσπείρωσης με δύο ενέσεις στρεπτομυκίνης σε διάστημα δεκατεσσάρων ημερών (25 mg ανά kg ζώντος ζώου)." 13. Στο παράρτημα Β κεφάλαιο Ι προστίθεται η ακόλουθη παράγραφος:  "6.  Ωστόσο, τα κράτη μέλη μπορούν, μέχρι την 1η Ιουλίου 1995, να δέχονται στα εγκεκριμένα κέντρα συλλογής σπέρματος βοοειδή προερχόμενα από αγέλες απαλλαγμένες από βρουκέλλωση. Στην περίπτωση αυτή, τα ζώα θα πρέπει κατά το προαναφερόμενο χρονικό  διάστημα να υποβάλλονται σε δοκιμασία σύνδεσης του συμπληρώματος που να καταδεικνύει επίπεδα βρουκέλλας κάτω των 20 μονάδων ΕΟΚ ανά ml (20 μονάδων ICFT) όπως ήδη προβλέπεται στην παράγραφο 1 στοιχείο δ) σημείο ii) και στοιχείο ε) σημείο i)." 14. Στο παράρτημα Β κεφάλαιο ΙΙ παράγραφος 1, το σημείο ii) αντικαθίσταται από το ακόλουθο κείμενο:  "ii) δοκιμασία ορροσυγκόλλησης για βρουκέλλωση η οποία εκτελείται σύμφωνα με τη διαδικασία που περιγράφεται στο παράρτημα Γ της οδηγίας 64/432/ΕΟΚ που καταδεικνύει επίπεδα βρουκέλλας κατώτερα από 30 διεθνείς μονάδες συγκόλλησης ανά ml ή δοκιμή σύνδεσης  του συμπληρώματος που καταδεικνύει επίπεδα βρουκέλλας κατώτερα από 20 μονάδες ΕΟΚ ανά ml (20 μονάδες ICFT)." 15. Στο παράρτημα Β κεφάλαιο ΙΙ παράγραφος 1, το σημείο iii) αντικαθίσταται από το ακόλουθο κείμενο:  "iii) δοκιμασία ανίχνευσης ενζωοτικής λεύκωσης βοοειδών σύμφωνα με τη διαδικασία που περιγράφεται στο παράρτημα Ζ της οδηγίας 64/432/ΕΟΚ, με αρνητικά αποτελέσματα." 16. Στο παράρτημα Β κεφάλαιο ΙΙ παράγραφος 1 σημείο iv), οι λέξεις "μέχρι τις 31 Δεκεμβρίου 1992" διαγράφονται.  17. Στο παράρτημα Β κεφάλαιο ΙΙ παράγραφος 3, το τρίτο εδάφιο αντικαθίσταται από το ακόλουθο κείμενο:  "Οι διατάξεις αυτές δεν εφαρμόζονται για τους ορροθετικούς ταύρους οι οποίοι, πριν από τον πρώτο τους εμβολιασμό που πραγματοποιείται σύμφωνα με την παρούσα οδηγία στο κέντρο γονιμοποίησης, έχουν υποβληθεί, με αρνητικά αποτελέσματα, στη δοκιμασία  οροεξουδετέρωσης ή στη δοκιμασία Elisa για μολυσματική ρινοτραχειίτιδα των βοοειδών ή μολυσματική φλυκταινώδη αιδοιοκολπίτιδα.  Οι ορροθετικοί ταύροι που αναφέρονται στο άρθρο 4 παράγραφος 1 δεύτερο εδάφιο πρέπει να απομονώνονται, δεδομένου ότι το σπέρμα τους μπορεί να αποτελέσει αντικείμενο ενδοκοινοτικών συναλλαγών, σύμφωνα με τις διατάξεις για το εμπόριο σπέρματος από τα ζώα  αυτά." 18. Στο παράρτημα Γ παράγραφος 1, το στοιχείο β) αντικαθίσταται από το ακόλουθο κείμενο:  "β) i) δεν έχουν εμβολιαστεί κατά του αφθώδους πυρετού κατά τους δώδεκα μήνες πριν τη συλλογή του σπέρματος ή ii) έχουν εμβολιαστεί κατά του αφθώδους πυρετού κατά τους δώδεκα μήνες πριν τη συλλογή του σπέρματος, οπότε ποσοστό 5 % του σπέρματος κάθε συλλογής (με κατώτατο όριο πέντε σωληνάρια) υποβάλλεται σε μία δοκιμασία απομόνωσης του ιού του αφθώδους πυρετού,  με αρνητικά αποτελέσματα-".  19. Στο παράρτημα Γ, η παράγραφος 1 στοιχείο δ) αντικαθίσταται από το ακόλουθο κείμενο:  "δ) έχουν παραμείνει σε εγκεκριμένο κέντρο συλλογής σπέρματος για μια συνεχή περίοδο τριάντα τουλάχιστον ημερών από την ημερομηνία συλλογής σπέρματος εφόσον πρόκειται για συλλογή νωπού σπέρματος." 20. Στο παράρτημα Γ παράγραφος 1, τα στοιχεία στ) και ζ) αντικαθίστανται από το ακόλουθο κείμενο:  "στ) βρίσκονται σε κέντρα συλλογής σπέρματος τα οποία είναι απαλλαγμένα από αφθώδη πυρετό τουλάχιστον τρεις μήνες πριν και τριάντα ημέρες ύστερα από τη συλλογή, ή, εφόσον πρόκειται για νωπό σπέρμα, μέχρι την ημερομηνία αποστολής, και τα οποία βρίσκονται  στο κέντρο μιας περιοχής ακτίνας 10 χιλιομέτρων στην οποία τις τριάντα τουλάχιστον τελευταίας ημέρες δεν έχει εμφανιστεί κρούσμα αφθώδους πυρετού.  ζ) παρέμειναν σε κέντρα συλλογής σπέρματος τα οποία, επί τριάντα ημέρες πριν και επί τριάντα ημέρες ύστερα από τη συλλογή ή, εφόσον πρόκειται για νωπό σπέρμα, μέχρι την ημερομηνία αποστολής, ήταν απαλλαγμένα από ασθένειες των βοοειδών οι οποίες πρέπει  υποχρεωτικά να δηλώνονται, σύμφωνα με το παράρτημα Ε της οδηγίας 64/432/ΕΟΚ." 21. Στο παράρτημα Γ παράγραφος 3, το σημείο i) αντικαθίσταται από το ακόλουθο κείμενο:  "i) να αποθηκεύεται, υπό εγκεκριμένες συνθήκες, επί τριάντα τουλάχιστον ημέρες πριν από την αποστολή. Η απαίτηση αυτή δεν ισχύει για το νωπό σπέρμα." 22. Στο παράρτημα Δ, IV, σημείο 4 iii), η λέξη "παρτίδα" αντικαθίσταται από τη λέξη "συλλογή".  23. Στο παράρτημα Δ, IV, το σημείο 5 αντικαθίσταται από το ακόλουθο κείμενο:  "5. Ότι το προαναφερόμενο σπέρμα έχει ληφθεί από ταύρους:  i) οι οποίοι δεν έχουν εμβολιαστεί κατά του αφθώδους πυρετού κατά τους 12 μήνες πριν από τη συλλογή του σπέρματος(6)  ή ii) οι οποίοι έχουν εμβολιαστεί κατά του αφθώδους πυρετού κατά τους 12 μήνες πριν από τη συλλογή του σπέρματος και, στην περίπτωση αυτή, το σπέρμα προέρχεται από συλλογή της οποίας ένα ποσοστό 5 % κάθε συλλογής που προορίζεται για συναλλαγές (με  κατώτατο όριο πέντε σωληνάρια) έχει υποβληθεί, με αρνητικά αποτελέσματα, σε δοκιμασία απομόνωσης του ιού για ανίχνευση αφθώδους πυρετού στο εργαστήριο ...(7) ." 24. Στο παράρτημα Δ, IV, προστίθεται το ακόλουθο σημείο:  "6. Ότι το σπέρμα ήταν αποθηκευμένο, υπό εγκεκριμένες συνθήκες, για μια ελάχιστη περίοδο 30 ημερών προ της αποστολής(8) ." 25. Στο παράρτημα Δ, στην υποσημείωση αριθ. 2, οι λέξεις "το άρθρο 4 παράγραφος 1 δεύτερο εδάφιο" αντικαθίστανται από "το άρθρο 4".  26. Στο παράρτημα Δ, προστίθεται η ακόλουθη υποσημείωση:  "(3) Μπορεί να απαλειφθεί για το νωπό σπέρμα."  Άρθρο 2  Η Επιτροπή υποβάλλει στο Συμβούλιο, πριν από την 1η Ιανουαρίου 1998, έκθεση σχετικά με την παρούσα οδηγία, λαμβάνοντας υπόψη την πείρα που έχει αποκτηθεί και τις τεχνικές και επιστημονικές εξελίξεις, ιδίως όσον αφορά την καταπολέμηση και την  εξάλειψη των ασθενειών. Η έκθεση συνοδεύεται από ενδεχόμενες κατάλληλες προτάσεις. Το Συμβούλιο θα αποφασίσει με ειδική πλειοψηφία για τις προτάσεις αυτές το αργότερο στις 30 Ιουνίου 1998.   Άρθρο 3  1.  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Ιουλίου 1994. Ενημερώνουν αμέσως την Επιτροπή σχετικά.  Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή εκδίδονται από τα κράτη μέλη.  2.  Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα ο οποίος διέπεται από την παρούσα οδηγία.   Άρθρο 4  Η παρούσα οδηγία απευθύνεται στα κράτη μέλη.  Λουξεμβούργο, 30 Ιουνίου 1993.  Για το Συμβούλιο Ο Πρόεδρος S. BERGSTEIN    (1) ΕΕ αριθ. C 324 της 10. 12. 1992, σ. 13.  (2) ΕΕ αριθ. C 72 της 15. 3. 1993, σ. 153.  (3) ΕΕ αριθ. C 108 της 19. 4. 1993, σ. 12.  (4) ΕΕ αριθ. L 194 της 22. 7. 1988, σ. 10. Οδηγία όπως τροποποιήθηκε τελευταία από την οδηγία 90/425/ΕΟΚ (ΕΕ αριθ. L της 18. 8. 1990, σ. 29).  (5) Οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (ΕΕ αριθ. 121 της 29. 7. 1964, σ. 1177/64). Οδηγία όπως τροποποιήθηκε τελευταία από την  οδηγία 92/102/ΕΟΚ (ΕΕ αριθ. L 355 της 5. 12. 1992, σ. 32).


Avis juridique important

|

31982L0953

Οδηγία 82/953/EOK της Επιτροπής της 15ης Δεκεμβρίου 1982 σχετικά με την προσαρμογή στην τεχνική πρόοδο της οδηγίας 79/62/EOK του Συμβουλίου για την προσέγγιση των νομοθεσιών των κρατών μελών των αναφερόμενων στις διατάξεις προστασίας σε περίπτωση ανατροπής των γεωργικών ή δασικών ελκυστήρων με τροχούς (στατικές δοκιμές)

Επίσημη Εφημερίδα αριθ. L 386 της 31/12/1982 σ. 0031 - 0038 Φινλανδική ειδική έκδοση: Κεφάλαιο 13 τόμος 12 σ. 0145  Ισπανική ειδική έκδοση: Κεφάλαιο 13 τόμος 14 σ. 0022  Σουηδική ειδική έκδοση: Κεφάλαιο 13 τόμος 12 σ. 0145  Πορτογαλική ειδική έκδοση : Κεφάλαιο 13 τόμος 14 σ. 0022

ΟΔΗΓΙΑ ΤΗΣ ΕΠΙΤΡΟΠΗΣ της 15ης Δεκεμβρίου 1982 σχετικά με την προσαρμογή στην τεχνική πρόοδο της οδηγίας 79/622/ΕΟΚ του Συμβουλίου περί προσεγγίσεως των νομοθεσιών των Κρατών μελών των αναφερομένων στις διατάξεις προστασίας σε περίπτωση ανατροπής  των γεωργικών ή δασικών ελκυστήρων με τροχούς (στατικές δοκιμές)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 74/150/ΕΟΚ του Συμβουλίου της 4ης Μαρτίου 1974 περί προσεγγίσεως των νομοθεσιών των Κρατών μελών των αναφερομένων στην έγκριση των γεωργικών ή δασικών ελκυστήρων με τροχούς (1), όπως τροποποιήθηκε τελευταία από την οδηγία 79/694/ΕΟΚ (2) και  από την πράξη προσχωρήσεως της Ελλάδας, και ιδίως το άρθρο 11,  Εκτιμώντας:  ότι, χάρη στην αποκτηθείσα εμπειρία και λαμβανομένης υπόψη της παρούσας καταστάσεως της τεχνικής, είναι τώρα δυνατό ορισμένες προδιαγραφές της οδηγίας 79/622/ΕΟΚ του Συμβουλίου (3) να αποβούν πληρέστερες και να προσαρμοσθούν καλύτερα στις πραγματικές  συνθήκες δοκιμής- ότι οι διατάξεις της παρούσας οδηγίας εφαρμόζονται με την επιφύλαξη των διατάξεων της οδηγίας 77/536/ΕΟΚ του Συμβουλίου της 28ης Ιουνίου 1977 περί προσεγγίσεως των νομοθεσιών των Κρατών μελών που αφορούν τις διατάξεις προστασίας με περίπτωση ανατροπής  των γεωργικών ή δασικών ελκυστήρων με τροχούς (4)- ότι, για το λόγο αυτό, έως μια ορισμένη ημερομηνία που θα καθοριστεί, οι ελκυστήρες μπορούν να φέρουν διάταξη προστασίας σε περίπτωση ανατροπής, η οποία θα ανταποκρίνεται είτε στην οδηγία 77/536/ΕΟΚ  είτε στην παρούσα οδηγία- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών οι οποίες αποβλέπουν στην εξάλειψη των τεχνικών εμποδίων στις συναλλαγές στον τομέα των γεωργικών ή δασικών  ελκυστήρων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα παραρτήματα II, III και IV της οδηγίας 79/622/ΕΟΚ τροποποιούνται σύμφωνα με το παράρτημα της παρούσας οδηγίας.   Άρθρο 2  1. Από την 1η Οκτωβρίου 1983, τα Κράτη μέλη δεν μπορούν:  - ούτε να αρνηθούν, για έναν τύπο ελκυστήρα, την έγκριση ΕΟΚ ή την έκδοση του εγγράφου το οποίο προβλέπεται στο άρθρο 10 παράγραφος 1 τελευταίο σημείο της οδηγίας 74/150/ΕΟΚ ή την έγκριση εθνικής ισχύος,  - ούτε να απαγορεύσουν την πρώτη θέση σε κυκλοφορία των ελκυστήρων,  εφόσον η διάταξη προστασίας, σε περίπτωση ανατροπής, του εν λόγω τύπου ελκυστήρα ή των εν λόγω ελκυστήρων, ανταποκρίνεται στις προδιαγραφές της παρούσας οδηγίας.  2. Από την 1η Οκτωβρίου 1984, τα Κράτη μέλη:  - δεν μπορούν πλέον να εκδίδουν το έγγραφο το οποίο προβλέπεται στο άρθρο 10 παράγραφος 1 τελευταίο σημείο της οδηγίας 74/150/ΕΟΚ για έναν τύπο ελκυστήρα του οποίου η διάταξη προστασίας, σε περίπτωση ανατροπής, δεν ανταποκρίνεται στις προδιαγραφές της  παρούσας οδηγίας,  - μπορούν να αρνηθούν την έγκριση εθνικής ισχύος ενός τύπου ελκυστήρα του οποίου η διάταξη προστασίας, σε περίπρωση ανατροπής, δεν ανταποκρίνεται στις προδιαγραφές της παρούσας οδηγίας.  3. Από την 1η Οκτωβρίου 1985, τα Κράτη μέλη μπορούν να απαγορεύσουν την πρώτη θέση σε κυκλοφορία ελκυστήρων των οποίων η διάταξη προστασίας, σε περίπτωση ανατροπής, δεν ανταποκρίνεται προς τις προδιαγραφές της παρούσας οδηγίας.  4. Οι διατάξεις των παραγράφων 1 έως 3 εφαρμόζονται με την επιφύλαξη των διατάξεων της οδηγίας 77/536/ΕΟΚ.   Άρθρο 3  Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία, το αργότερο στις 30 Σεπτεμβρίου 1983, και ενημερώνουν σχετικά την Επιτροπή αμέσως.   Άρθρο 4  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 15 Δεκεμβρίου 1982.  Για την Επιτροπή Karl-Heinz NARJES Μέλος της Επιτροπής  (1) ΕΕ αριθ. L 84 της 28.3.1974, σ. 10.  (2) ΕΕ αριθ. L 205 της 13. 8. 1979, σ. 17.  (3) ΕΕ αριθ. L 179 της 17.7.1979, σ. 1.  (4) ΕΕ αριθ. L 220 της 29.8.1977, σ. 1.      ΠΑΡΑΡΤΗΜΑ  Το παράρτημα II της οδηγίας 79/622/ΕΟΚ τροποποιείται ως εξής:  Το σημείο 4.1.1 καταργείται.  Το σημείο 4.1.2 γίνεται σημείο 4.1.1 και διατυπώνεται ως εξής:  "4.1.1. Η δομή προστασίας δεν εισχωρεί σε κανένα τμήμα της ζώνης απελευθερώσεως που περιγράφεται στο σημείο 3.2 του παραρτήματος III ή προστατεύει πάντοτε αυτή τη ζώνη απελευθερώσεως κατά τη διάρκεια των δοκιμών που περιγράφονται στα σημεία 1.2, 1.3,  1.5, 1.6, και κατά περίπτωση στο σημείο 1.7 του παραρτήματος III.  Άν έχει πραγματοποιηθεί δοκιμή υπερφορτίσεως, η εφαρμοζόμενη δύναμη κατά τη διάρκεια της φάσεως κατά την οποία η ειδική ενέργεια απορροφάται πρέπει να είναι μεγαλύτερη από 0,8 της Fmax που εμφανίζεται ταυτοχρόνως κατά τη διάρκεια της κύριας δοκιμής και  της σχετικής δοκιμής υπερφορτίσεως (βλ. εικόνες 4β και 4γ του παραρτήματος IV)." Το σημείο 4.1.3 γίνεται σημείο 4.1.2.  Μετά το σημείο 4.1.3 (που έγινε 4.1.2) να εισαχθεί το ακόλουθο νέο σημείο 4.1.3:  "4.1.3. Κατά τη στιγμή όπου επιτυγχάνεται η απαιτούμενη ενέργεια σε κάθε προδιαγραφόμενη δοκιμή οριζοντίων φορτίσεων, η δύναμη πρέπει να είναι μεγαλύτερη του 0,8 Fmax." Το σημείο 6 "ΣΥΜΒΟΛΑ" τροποποιείται ως εξής:  Μετά το σύμβολο D να προστεθεί το ακόλουθο:  "D = παραμόρφωση (σε χιλιοστόμετρα) της διατάξεως για την απαιτούμενη υπολογιζόμενη ενέργεια." Το κείμενο του συμβόλου F αντικαθίσταται με το ακόλουθο κείμενο:  "F = δύναμη για την απαιτούμενη υπολογιζόμενη ενέργεια." Το κείμενο του συμβόλου F-D τροποποιείται ως εξής:  "F-D = καμπύλη δυνάμεως/παραμορφώσεως." Το κείμενο του συμβόλου Eil 2 τροποποιείται ως εξής:  "Eil 2 = ενέργεια εισόδου που πρέπει να απορροφηθεί κατά την εφαρμογή της δευτέρας διαμήκους φορτίσεως (J)." Τα σύμβολα Ei, Ei, Ea και Ei καταργούνται.  Το παράρτημα III της οδηγίας 79/662/ΕΟΚ τροποποείται ως εξής:  Σημείο 1.2:  "1.2. Διαμήκης φόρτιση (βλ. εικόνα 2 του παραρτήματος IV) Η φόρτιση εφαρμόζεται οριζοντίως, κατά γραμμές παράλληλες προς το κατακόρυφο στο μέσο του ελκυστήρα επίπεδο.  Για τους ελκυστήρες, στους οποίους τουλάχιστον 50 % της μάζας, όπως αυτή ορίζεται στο σημείο 1.3 του παραρτήματος II, κείται επί των οπισθίων τροχών, η οπίσθια διαμήκης φόρτιση και η πλευρική φόρτιση εφαρμόζονται εκατέρωθεν του διαμήκους μέσου επιπέδου  της δομής προστασίας. Για τους ελκυστήρες, στους οποίους τουλάχιστον 50 % της μάζας κείται επί των εμπροσθίων τροχών, η εμπρόσθια διαμήκης φόρτιση εφαρμόζεται στην ίδια πλευρά του διαμήκους μέσου επιπέδου της δομής προστασίας, στην οποία εφαρμόζεται η  πλευρική φόρτιση.  Εφαρμόζεται επί της ανωτέρας διαδοκίδας της δομής προστασίας (δηλαδή στο τμήμα που προορίζεται να αγγίξει πρώτο το έδαφος σε περίπτωση ανατροπής).  Το σημείο εφαρμογής της φορτίσεως κείται σε απόσταση που αντιστοιχεί στο ένα έκτο του πλάτους της κορυφής της δομής προστασίας, μετρουμένης προς το εσωτερικό εκ της εξωτερικής γωνίας. Το σημειούμενο πλάτος της δομής προστασίας πρέπει να αντιστοιχεί στην  απόσταση που χωρίζει δύο γραμμές παράλληλες προς το κατακόρυφο στο μέσο του ελκυστήρα επίπεδο και οι οποίες αγγίζουν τα εξωτερικά άκρα της δομής προστασίας εντός του οριζοντίου επιπέδου που αγγίζει την ανώτερη πλευρά των ανωτέρων διαδοκίδων.  Το μήκος της δοκού δεν πρέπει να είναι μικρότερο από το ένα τρίτο του πλάτους της δομής προστασίας (όπως αυτή περιγράφεται προηγουμένως) ούτε μεγαλύτερο των 49 χιλιοστομέτρων από το ελάχιστο αυτό.  Η διαμήκης φόρτιση εφαρμόζεται εκ του οπισθίου ή του εμπροσθίου τμήματος, όπως διευκρινίζεται στο σημείο 3.1.1.1 του παραρτήματος II.  Η δοκιμή σταματά όταν:  α) η ενέργεια παραμορφώσεως που απορροφάται από τη δομή προστασίας είναι ίση ή μεγαλύτερη από την απαιτούμενη ενέργεια εισόδου Eil 1 (όπου Eil 1 = 1,4 m t),  β) η δομή προστασίας εισχωρεί εντός της ζώνης απελευθερώσεως ή αφήνει τη ζώνη αυτή άνευ προστασίας." Σημείο 1.4:  "1.4. Δοκιμή υπερφορτώσεως 1.4.1. Όταν δοκιμή οριζοντίας φορτώσεως προκαλεί σχισμές, ρήγματα ή πτυχές, είναι δυνατό να απαιτείται δοκιμή υπερφορτίσεως για να προσδιοριστεί η απομένουσα αντοχή της δομής και να διασφαλιστεί ότι είναι επαρκής για να ανθέξει η δομή σε ενδεχόμενες  διαδοχικές κυβιστήσεις (βλ. εικόνες 4α, 4β, 4γ).  Σε όλες τις περιπτώσεις, η δοκιμή υπερφορτίσεως πρέπει να απαιτείται αν η δύναμη μειώνεται άνω του 3 % κατά το τελευταίο 5 % της επερχόμενης παραμορφώσεως, όταν η απαιτούμενη ενέργεια απορροφάται από τη δομή (βλ. εικόνα 4β).  1.4.2. Η δοκιμή της υπερφορτίσεως συνίσταται στη συνέχιση εφαρμογής της οριζόντιας φορτίσεως με αυξήσεις που αντιστοιχούν στο 5 % της αρχικά απαιτούμενης ενέργειας, μέχρι μεγίστου ποσοστού 20 % της προστιθέμενης ενέργειας (βλ. εικόνα 4γ).  1.4.2.1. Η δοκιμή υπερφορτίσεως είναι ικανοποιητική, αν μετά από κάθε αύξηση 5, 10 ή 15 % της απαιτούμενης ενέργειας, η δύναμη μειώνεται λιγότερο από 3 % για αύξηση 5 % και εφόσον η δύναμη παραμένει ανώτερη του 0,8 Fmax.  1.4.2.2. Η δοκιμή υπερφορτίσεως είναι ικανοποιητική, αν μετά την απορρόφηση από τη δομή 20 % της προστιθέμενης ενέργειας, η δύναμη παραμένει ανώτερη του 0,8 Fmax.  1.4.2.3. Τα επιπλέον ρήγματα ή σχισμές ή/και η εισχώρηση εντός της ζώνης απελευθερώσεως ή η απουσία προστασίας της ζώνης αυτής, ως επακόλουθο ελαστικής παραμορφώσεως, επιτρέπονται κατά τη διάρκεια της δοκιμής υπερφορτίσεως. Εντούτοις, μετά την παύση της  φορτίσεως, η δομή δεν πρέπει να εισχωρήσει εντός της ζώνης και η ζώνη πρέπει να είναι τελείως προστατευμένη." Τα σημεία 3.1 έως 3.1.4 καταργούνται.  Τα σημεία 3.2 και 3.3 γίνονται αντιστοίχως 3.1 και 3.2.  Το παράρτημα IV της οδηγίας 79/622/ΕΟΚ τροποποιείται ως εξής:  "ΕΙΚΟΝΕΣ Εικόνα 1: Σημείο εφαρμογής της πλευρικής φορτίσεως Εικόνα 2: Σημείο εφαρμογής της οπίσθιας διαμήκους φορτίσεως Εικόνα 3: Παράδειγμα χρησιμοποιουμένης διατάξεως για τη δοκιμή συνθλίψεως Εικόνα 4α: Καμπύλη δυνάμεως/παραμορφώσεως - μη αναγκαία δοκιμή υπερφορτίσεως Εικόνα 4β: Καμπύλη δυνάμεως/παραμορφώσεως - αναγκαία δοκιμή υπερφορτίσεως Εικόνα 4γ: Καμπύλη δυνάμεως/παραμορφώσεως - δοκιμή υπερφορτίσεως προς συνέχιση Εικόνα 5: Επεξήγηση των όρων μόνιμη, ελαστική και ολική παραμόρφωση Εικόνα 6α: Πλευρική όψη της ζώνης απελευθερώσεως Εικόνα 6β: Όψη της ζώνης απελευθερώσεως εκ των έμπροσθεν/όπισθεν Εικόνα 6γ: Ισομετρική όψη Εικόνα 7: Συσκευή προσδιορισμού του σημείου αναφοράς του καθίσματος Εικόνα 8: Μέθοδος πρσδιορισμού του σημείου αναφοράς του καθίσματος." Το κείμενο του τίτλου της εικόνας 1 αντικαθίσταται μόνο στην αγγλική απόδοση από το ακόλουθο κείμενο:  "Point of application of lateral loading." Τα σχήματα των εικόνων 2, 4α, 4β και 4γ αντικαθίστανται από τα ακόλουθα σχήματα:


Avis juridique important

|

31993L0081

Οδηγία 93/81/ΕΟΚ της Επιτροπής της 29ης Σεπτεμβρίου 1993 για την αναπροσαρμογή της οδηγίας 70/156/ΕΟΚ του Συμβουλίου σχετικά με την έγκριση τύπου των οχημάτων με κινητήρα και των ρυμουλκουμένων τους

Επίσημη Εφημερίδα αριθ. L 264 της 23/10/1993 σ. 0049 - 0050 Φινλανδική ειδική έκδοση: Κεφάλαιο 13 τόμος 25 σ. 0042  Σουηδική ειδική έκδοση: Κεφάλαιο 13 τόμος 25 σ. 0042

ΟΔΗΓΙΑ 93/81/ΕΟΚ ΤΗΣ ΕΠΙΤΡΟΠΗΣ της 29ης Σεπτεμβρίου 1993 για την αναπροσαρμογή της οδηγίας 70/156/ΕΟΚ του Συμβουλίου σχετικά με την έγκριση τύπου των οχημάτων με κινητήρα και των ρυμουλκουμένων τουςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/156/ΕΟΚ του Συμβουλίου της 6ης Φεβρουαρίου 1970 σχετικά με την έγκριση τύπου των οχημάτων με κινητήρα και των ρυμουλκουμένων τους (1), όπως τροποποιήθηκε τελευταία από την οδηγία 92/53/ΕΟΚ (2), και ιδίως το άρθρο 13 παράγραφος 2,  Εκτιμώντας:  ότι η οδηγία 88/77/ΕΟΚ του Συμβουλίου της 3ης Δεκεμβρίου 1987 σχετικά με τα μέτρα που πρέπει να ληφθούν κατά της εκπομπής αερίων ρύπων από τους πετρελαιοκινητήρες των οχημάτων (3), όπως τροποποιήθηκε από την οδηγία 91/542/ΕΟΚ (4), μείωσε τα επίπεδα των  αερίων ρύπων από τους πετρελαιοκινητήρες των νέων οχημάτων που θα έχουν πωληθεί, ταξινομηθεί ή τεθεί σε κυκλοφορία πριν την 1η Οκτωβρίου 1993- ότι το άρθρο 8 παράγραφος 2 στοιχείο β) της οδηγίας 70/156/ΕΟΚ προβλέπει τη δυνατότητα να χορηγηθεί στα κράτη μέλη παρέκκλιση, για περιορισμένο χρονικό διάστημα και για μερικές ποσότητες, για τα οχήματα "τέλους σειράς"- ότι η παρέκκλιση αυτή περιορίζεται σύμφωνα με το παράρτημα ΧΙΙ τμήμα Β της οδηγίας 70/156/ΕΟΚ στα οχήματα της κατηγορίας Μ1- ότι προβλέπεται ότι οι συνολικές πωλήσεις βαρέων εμπορικών οχημάτων στην Κοινότητα το 1993 θα είναι λιγότερες έναντι του 1992- ότι αυτό αντιπροσωπεύει κατά 25 % μείωση των πωλήσεων τα τέσσερα τελευταία έτη- ότι η πείρα έδειξε, μετά τη σοβαρή κάμψη που παρατηρήθηκε στην κοινοτική αγορά στις πωλήσεις οχημάτων που λειτουργούν με πετρελαιοκινητήρα και καλύπτονται από την οδηγία 88/77/ΕΟΚ, ότι είναι πιθανό να υφίστανται ορισμένα οχήματα με έγκριση τύπου  εκδοθείσα βάσει της προηγούμενης έκδοσης της οδηγίας, τα οποία δεν θα έχουν πωληθεί μέχρι την 1η Οκτωβρίου 1993- ότι, ελλείψει οδηγίας που να τροποποιεί το παράρτημα ΧΙΙ τμήμα Β, οι κατασκευαστές των οχημάτων αυτών δεν θα πρέπει να πωλούν το εναπομένον απόθεμα οχημάτων ή θα αναγκασθούν να λάβουν αντιοικονομικά μέτρα για να εκπληρώσουν τις απαιτήσεις της οδηγίας- ότι το ενδεχόμενο αυτό θα προκαλέσει πρόσθετους οικονομικούς περιορισμούς στους κατασκευαστές και θα τους αποτρέψει από μελλοντικές επενδύσεις σε τεχνολογικά προηγμένα προϊόντα τη στιγμή που ήδη η κοινοτική αγορά των οχημάτων αυτών παρουσιάζει σοβαρή  κάμψη- ότι παρόμοιο πρόβλημα μπορεί να προκύψει στο μέλλον και για τα ελαφρά εμπορικά οχήματα που λειτουργούν με πετρελαιοκινητήρες λόγω της δυσμενούς εξέλιξης της αγοράς αυτής- ότι, για να εξουδετερωθούν τα προαναφερθέντα αντιοικονομικά εμπορικά αποτελέσματα, χρειάζεται να τροποποιηθεί η οδηγία 70/156/ΕΟΚ σε ό,τι αφορά την παρέκκλιση για τα οχήματα "τέλους σειράς", έτσι ώστε η εφαρμογή της να παύσει να ισχύει μόνο για τα  οχήματα της κατηγορίας Μ1 αλλά να επεκταθεί σε όλες τις κατηγορίες οχημάτων- ότι ο μέγιστος αριθμός οχημάτων "τέλους σειράς" δεν θα υπερβαίνει το 10 % των οχημάτων των αντίστοιχων τύπων που έχουν τεθεί σε κυκλοφορία στο συγκεκριμένο κράτος μέλος κατά το προηγούμενο έτος- ότι η συνολική επίπτωση της τροποποίησης αυτής στο  περιβάλλον θα είναι αμυδρά και πρόσκαιρη- ότι η διεργασία των διατάξεων της οδηγίας 70/156/ΕΟΚ σχετικά με τα όρια για τα οχήματα "τέλους σειράς" πρέπει να διευκρινιστεί περαιτέρω ούτως ώστε να ανευρεθεί οριστική λύση προσαρμοσμένη στις ανάγκες όλων των κατηγοριών οχημάτων, συμπεριλαμβανομένων  των οχημάτων των οποίων η κατασκευή πραγματοποιείται σε πολλαπλά στάδια- ότι η Επιτροπή θα εξετάσει το πρόβλημα και θα υποβάλει τις δέουσες προτάσεις στα κράτη μέλη έως τις 31 Μαρτίου 1994- ότι η επιτροπή για την προσαρμογή στην τεχνική πρόοδο που έχει συγκροτηθεί βάσει της οδηγίας 70/156/ΕΟΚ συμφωνεί με τις διατάξεις της παρούσας οδηγίας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Στο τμήμα Β του παραρτήματος ΧΙΙ της οδηγίας 70/156/ΕΟΚ καταργούνται οι λέξεις "για την κατηγορία Μ1".   Άρθρο 2  1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς την παρούσα οδηγία πριν την 1η Οκτωβρίου 1993. Ενημερώνουν δε αμέσως σχετικά την Επιτροπή.  2. Τα κράτη μέλη μεριμνούν ώστε οι διατάξεις που θεσπίζονται σχετικά να περιέχουν ή να συνοδεύονται κατά την επίσημη δημοσίευσή τους από παραπομπή στην παρούσα οδηγία. Ο τρόπος της παραπομπής αποφασίζεται από τα κράτη μέλη.  3. Τα κράτη μέλη κοινοποιούν στην Επιτροπή τα κείμενα των κυρίων διατάξεων εθνικού δικαίου που έχουν εκδόσει στο πεδίο το οποίο καλύπτει η παρούσα οδηγία.   Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 29 Σεπτεμβρίου 1993.  Για την Επιτροπή Martin BANGEMANN Αντιπρόεδρος  (1) ΕΕ αριθ. L 42 της 23. 2. 1970, σ. 1.  (2) ΕΕ αριθ. L 225 της 10. 8. 1992, σ. 1.  (3) ΕΕ αριθ. L 36 της 9. 2. 1988, σ. 33.  (4) ΕΕ αριθ. L 295 της 25. 10. 1991, σ. 1.


Avis juridique important

|

32000L0061

Οδηγία 2000/61/ΕΚ του Ευρωπαϊκού Κοινοβουλίου και του Συμβουλίου, της 10ης Οκτωβρίου 2000, που τροποποιεί την οδηγία 94/55/ΕΚ για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων

Επίσημη Εφημερίδα αριθ. L 279 της 01/11/2000 σ. 0040 - 0043

Οδηγία 2000/61/ΕΚ του Ευρωπαϊκού Κοινοβουλίου και του Συμβουλίουτης 10ης Οκτωβρίου 2000που τροποποιεί την οδηγία 94/55/ΕΚ για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτωνΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71 παράγραφος 1, στοιχείο γ),την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),μετά από διαβούλευση με την Επιτροπή των Περιφερειών,αποφασίζοντας με τη διαδικασία του άρθρου 251 της συνθήκης(3),Εκτιμώντας τα ακόλουθα:(1) Οι εργασίες τυποποίησης της Ευρωπαϊκής Επιτροπής Τυποποίησης (CEN) σχετικά με τη διασφάλιση της ποιότητας της μεταφοράς επικίνδυνων εμπορευμάτων δεν έχουν ακόμα ολοκληρωθεί. Κατά συνέπεια η Επιτροπή δεν μπορεί προς το παρόν να υποβάλει σχετική έκθεση. Συνεπώς, κρίνεται σκόπιμο να τροποποιηθεί η προθεσμία που προβλέπεται στο άρθρο 1 παράγραφος 2, τέταρτο εδάφιο της οδηγίας 94/55/ΕΚ(4).(2) Οι εργασίες της Οικονομικής Επιτροπής των Ηνωμένων Εθνών για την Ευρώπη (UNECE ) σχετικά με τις διατάξεις για τα κέντρα βάρους των δεξαμενοφόρων οχημάτων του παραρτήματος Β της Ευρωπαϊκής Συμφωνίας για τις Διεθνείς Οδικές Μεταφορές Επικίνδυνων Εμπορευμάτων (ADR) δεν έχουν ολοκληρωθεί ακόμα. Συνεπώς κρίνεται σκόπιμο να τροποποιηθεί η προθεσμία που προβλέπεται στο άρθρο 5 παράγραφος 3, σημείο β), της οδηγίας 94/55/ΕΚ.(3) Πρέπει να συμπεριληφθεί μια διάταξη που θα επιτρέπει σε ορισμένα κράτη μέλη να εφαρμόζουν, λόγω των κλιματικών τους συνθηκών, αυστηρότερες προδιαγραφές για ορισμένους εξοπλισμούς μεταφορών.(4) Οι εργασίες τυποποίησης της Ευρωπαϊκής Επιτροπής Τυποποίησης (CEN) σχετικά με τους περιέκτες και τις δεξαμενές δεν έχουν ακόμα ολοκληρωθεί. Συνεπώς κρίνεται σκόπιμο να τροποποιηθούν οι προθεσμίες που προβλέπονται στο άρθρο 6 παράγραφος 4, της οδηγίας 94/55/ΕΚ.(5) Είναι σκόπιμο να εξασφαλισθεί η συνοχή μεταξύ των διατάξεων της οδηγίας 94/55/ΕΚ και των τροποποιήσεων που απαιτούνται για την προσαρμογή των παραρτημάτων της στην τεχνική και επιστημονική πρόοδο.(6) Οι προθεσμίες για ορισμένους εξοπλισμούς που προβλέπονται στο άρθρο 6 παράγραφος 4, της οδηγίας 94/55/ΕΚ είναι σκόπιμο να μετατεθούν. Ο καθορισμός των εξοπλισμών αυτών και η τελική ημερομηνία εφαρμογής της οδηγίας 94/55/ΕΚ είναι σκόπιμο να υποβληθούν στη διαδικασία του άρθρου 9 της εν λόγω οδηγίας.(7) Η παρέκκλιση που προβλέπεται στο άρθρο 6 παράγραφος 9, της οδηγίας 94/55/ΕΚ είναι σκόπιμο να υποβληθεί στη διαδικασία του άρθρου 9 της εν λόγω οδηγίας.(8) Είναι σκόπιμο να επιτραπεί στα κράτη μέλη να θεσπίσουν παρεκκλίσεις όσον αφορά τις τοπικές μεταφορές και να υπαχθεί η σχετική άδεια στη διαδικασία του άρθρου 9 της οδηγίας 94/55/ΕΚ.(9) Τα απαιτούμενα μέτρα για την εφαρμογή της παρούσας οδηγίας θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που έχουν ανατεθεί στην Επιτροπή(5).(10) Είναι σκόπιμο να διευκρινισθούν οι προϋποθέσεις που πρέπει να πληρούνται ώστε μια μεταφορά να μπορεί να χαρακτηριστεί ως μεταφορά ad hoc.(11) Επομένως, η οδηγία 94/55/ΕΚ είναι σκόπιμο να τροποποιηθεί,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 94/55/ΕΚ τροποποιείται ως εξής:1. Το άρθρο 1 παράγραφος 2, σημείο γ), αντικαθίσταται από το ακόλουθο κείμενο:"γ) τη διασφάλιση της ποιότητας των επιχειρήσεων όταν εκτελούν τις εθνικές μεταφορές που αναφέρονται στο σημείο 1 του παραρτήματος Γ.Το πεδίο εφαρμογής των εθνικών διατάξεων που αφορούν τις απαιτήσεις που αναφέρονται στο παρόν στοιχείο δεν μπορεί να διευρυνθεί.Οι προαναφερόμενες διατάξεις παύουν εφαρμοζόμενες εάν ανάλογα μέτρα καταστούν υποχρεωτικά μέσω κοινοτικών διατάξεων.Εντός δύο ετών το αργότερο από την έναρξη ισχύος του ευρωπαϊκού προτύπου για τη διασφάλιση της ποιότητας της μεταφοράς επικίνδυνων εμπορευμάτων, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο έκθεση αξιολόγησης των θεμάτων ασφάλειας που καλύπτονται από το παρόν σημείο, συνοδευόμενη από κατάλληλη πρόταση παράτασης ή κατάργησής του."2. Το άρθρο 5 τροποποιείται ως εξής:α) στην παράγραφο 2, η φράση "από την ένδειξη περιθωρίου 10599 του παραρτήματος Β" αντικαθίσταται από τη φράση "από την ειδική διάταξη που αναφέρεται στο σημείο 2 του παραρτήματος Γ".β) Στην παράγραφο 3:- το σημείο β) αντικαθίσταται από το ακόλουθο κείμενο :"β) Ωστόσο, τα κράτη μέλη μπορούν να διατηρήσουν τις ειδικές εθνικές διατάξεις που αφορούν τα κέντρα βάρους των δεξαμενοφόρων οχημάτων τα οποία είναι ταξινομημένα στην επικράτειά τους, μέχρι την ενδεχόμενη τροποποίηση της ειδικής διάταξης του σημείου 3 του παραρτήματος Γ, αλλά μέχρι τις 30 Ιουνίου 2001 το αργότερο στην περίπτωση των δεξαμενοφόρων οχημάτων που καλύπτονται από την ειδική διάταξη του σημείου 3 του παραρτήματος Γ, σύμφωνα με την τροποποιημένη μορφή της Ευρωπαϊκής Συμφωνίας ADR που θα ισχύσει από 1ης Ιουλίου 2001 και, το αργότερο, έως τις 30 Ιουνίου 2005 στην περίπτωση των άλλων δεξαμενοφόρων οχημάτων,"- προστίθεται το ακόλουθο σημείο:"γ) Τα κράτη μέλη στα οποία η θερμοκρασία του περιβάλλοντος είναι συχνά κατώτερη των - 20 °C μπορούν να επιβάλουν αυστηρότερες προδιαγραφές όσον αφορά τη θερμοκρασία χρήσης των υλικών τα οποία χρησιμοποιούνται για τις πλαστικές συσκευασίες, τις δεξαμενές και τον συναφή εξοπλισμό τους που προορίζονται για τις οδικές μεταφορές επικίνδυνων εμπορευμάτων στην επικράτειά τους μέχρις ότου ενσωματωθούν στα παραρτήματα διατάξεις σχετικά με τις κατάλληλες θερμοκρασίες αναφοράς για συγκεκριμένες κλιματικές ζώνες."3. Το άρθρο 6 τροποποιείται ως εξής:α) η παράγραφος 3 αντικαθίσταται από το ακόλουθο κείμενο:"3. Κάθε κράτος μέλος μπορεί να επιτρέπει στην επικράτειά του τη χρησιμοποίηση οχημάτων που έχουν κατασκευαστεί προ της 1ης Ιανουαρίου 1997 και δεν πληρούν τις διατάξεις της παρούσας οδηγίας, αλλά έχουν κατασκευαστεί σύμφωνα με τις εθνικές απαιτήσεις εν ισχύϊ την 31η Δεκεμβρίου 1996, υπό τον όρο ότι τα οχήματα αυτά διατηρούνται στα απαιτούμενα επίπεδα ασφαλείας.Ωστόσο, οι δεξαμενές και τα οχήματα που κατασκευάστηκαν από την 1η Ιανουαρίου 1997 και μετά και δεν πληρούν τις διατάξεις του παραρτήματος Β, αλλά των οποίων η κατασκευή πληροί τις απαιτήσεις της παρούσας οδηγίας που ίσχυαν κατά την ημερομηνία κατασκευής τους, μπορούν να εξακολουθήσουν να χρησιμοποιούνται στις εθνικές μεταφορές μέχρι μιας ημερομηνίας η οποία θα καθοριστεί σύμφωνα με τη διαδικασία του άρθρου 9."β) Η παράγραφος 4 αντικαθίσταται από το ακόλουθο κείμενο:"4. Τα κράτη μέλη μπορούν να διατηρήσουν τις εφαρμοζόμενες, την 31η Δεκεμβρίου 1996 διατάξεις της εθνικής τους νομοθεσίας σχετικά με την κατασκευή, τη χρήση και τους όρους κυκλοφορίας νέων περιεκτών, κατά την έννοια της ειδικής διάταξης που αναφέρεται στο σημείο 4 του παραρτήματος Γ, και νέων δεξαμενών που αποκλίνουν από τις διατάξεις των παραρτημάτων Α και Β, έως ότου προστεθούν στα παραρτήματα Α και Β παραπομπές σε πρότυπα για την κατασκευή και χρήση των δεξαμενών και των περιεκτών οι οποίες θα έχουν την ίδια δεσμευτική ισχύ με τις διατάξεις της παρούσας οδηγίας, και το αργότερο έως τις 30 Ιουνίου 2001. Η χρήση των περιεκτών και δεξαμενών που κατασκευάστηκαν πριν από την 1η Ιουλίου 2001 και παραμένουν εντός των απαιτουμένων επιπέδων ασφαλείας μπορεί να συνεχισθεί υπό τους αρχικούς όρους.Οι ημερομηνίες αυτές πρέπει να μετατεθούν για τους περιέκτες και τις δεξαμενές περί των οποίων δεν υφίστανται λεπτομερείς τεχνικές προδιαγραφές ή δεν έχουν προστεθεί στα παραρτήματα Α και Β αρκετές παραπομπές στα οικεία ευρωπαϊκά πρότυπα.Οι περιέκτες και οι δεξαμενές που αναφέρονται στο δεύτερο εδάφιο καθώς και η τελική προθεσμία για την εφαρμογή της παρούσας οδηγίας όσον αφορά αυτούς τους περιέκτες και τις δεξαμενές καθορίζονται βάσει της διαδικασίας που προβλέπεται στο άρθρο 9."γ) Προστίθεται το ακόλουθο κείμενο στο τέλος της παραγράφου 6:"Ωστόσο, στην περίπτωση των πλαστικών συσκευασιών με περιεκτικότητα μέχρι 20 λίτρα, η ημερομηνία αυτή μπορεί να μετατεθεί για τις 30 Ιουνίου 2001 το αργότερο".δ) Η παράγραφος 9 αντικαθίσταται από το ακόλουθο κείμενο:"9. Εφόσον ενημερώσουν προηγουμένως την Επιτροπή, το αργότερο στις 31 Δεκεμβρίου 2002 η εντός διετίας από την εσχάτη ημερομηνία εφαρμογής των τροποποιουμένων παραρτημάτων Α και Β της παρούσας οδηγίας και προκειμένου για εσωτερικές μεταφορές μικρών ποσοτήτων ορισμένων επικίνδυνων εμπορευμάτων, εξαιρουμένων των μετρίως και πολύ ραδιενεργών υλών, τα κράτη μέλη μπορούν να θεσπίζουν διατάξεις λιγότερο αυστηρές από εκείνες που προβλέπονται στα παραρτήματα.Εφόσον ενημερώσουν προηγουμένως την Επιτροπή, το αργότερο στις 31 Δεκεμβρίου 2002 η εντός διετίας από την εσχάτη ημερομηνία εφαρμογής των τροποποιημένων παραρτημάτων Α και Β της παρούσας οδηγίας τα κράτη μέλη μπορούν να θεσπίζουν διατάξεις διαφορετικές από εκείνες που περιέχονται στα παραρτήματα προκειμένου για μεταφορές τοπικού χαρακτήρα που περιορίζονται στην επικράτειά τους.Οι παρεκκλίσεις που προβλέπονται στο πρώτο και στο δεύτερο εδάφιο εφαρμόζονται άνευ διακρίσεων.Παρά τα ανωτέρω, τα ανωτέρω κράτη μέλη δύνανται, ενημερώνοντας προηγουμένως την Επιτροπή, να θεσπίσουν οποτεδήποτε διατάξεις όμοιες με τις θεσπιζόμενες από άλλα κράτη μέλη, όσον αφορά την παράγραφο αυτή.Η Επιτροπή εξετάζει εάν πληρούνται οι όροι που επιβάλλονται με την παρούσα παράγραφο και αποφασίζει, σύμφωνα με τη διαδικασία του άρθρου 9, εάν τα ενδιαφερόμενα κράτη μέλη μπορούν να θεσπίσουν τις εν λόγω παρεκκλίσεις."ε) Στο δεύτερο εδάφιο της παραγράφου 10, η φράση "των ενδείξεων περιθωρίου 2010 και 10602 των παραρτημάτων Α και Β" αντικαθίσταται από τη φράση "των ειδικών διατάξεων που αναφέρονται στο σημείο 5 του παραρτήματος Γ".στ) Η παράγραφος 11 αντικαθίσταται από το ακόλουθο κείμενο:"11. Τα κράτη μέλη μπορούν να χορηγούν άδειες, ισχύουσες μόνον στην επικράτειά τους, για την εκτέλεση ad hoc μεταφορών επικίνδυνων εμπορευμάτων οι οποίες είτε απαγορεύονται από τα παραρτήματα Α ή Β είτε εκτελούνται υπό όρους διαφορετικούς από εκείνους που προβλέπονται στα εν λόγω παραρτήματα, υπό τον όρο ότι οι εν λόγω ad hoc μεταφορές είναι σαφώς καθορισμένες και περιορισμένες χρονικά."ζ) Στην παράγραφο 12, η φράση "των ενδείξεων περιθωρίου 2010 και 10602 των παραρτημάτων Α και Β" αντικαθίσταται από τη φράση "των ειδικών διατάξεων που αναφέρονται στο σημείο 5 του παραρτήματος Γ".4. Στο άρθρο 8, η φράση "των παραρτημάτων Α και Β" αντικαθίσταται από τη φράση "των παραρτημάτων Α, Β και Γ".5. Το άρθρο 9 αντικαθίσταται από το ακόλουθο κείμενο:"Άρθρο 91. Η Επιτροπή επικουρείται από επιτροπή για τη μεταφορά επικίνδυνων εμπορευμάτων.2. Στις περιπτώσεις που γίνεται μνεία στο παρόν άρθρο, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 της απόφασης αυτής.Η περίοδος που προβλέπεται στο άρθρο 5 παράγραφος 6, της απόφασης 1999/468/ΕΚ ορίζεται σε τρεις μήνες.3. Η επιτροπή θεσπίζει τον εσωτερικό κανονισμό της."6. Προστίθεται ως παράρτημα Γ, το κείμενο το οποίο περιλαμβάνεται στο παράρτημα της παρούσας οδηγίας.Άρθρο 21. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο την 1η Μαΐου 2001. Ενημερώνουν αμέσως την Επιτροπή σχετικά.Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 4Η παρούσα οδηγία απευθύνεται στα κράτη μέλη.Λουξεμβούργο, 10 Οκτωβρίου 2000.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςD. Voynet(1) ΕΕ C 171 της 18.6.1999, σ. 17.(2) ΕΕ C 329 της 17.11.1999, σ. 10.(3) Γνώμη του Ευρωπαϊκού Κοινοβουλίου της 18ης Ιανουαρίου 2000 (δεν έχει ακόμα δημοσιευθεί στην Επίσημη Εφημερίδα), κοινή θέση του Συμβουλίου της 26ης Ιουνίου 2000 (ΕΕ C 245 της 25.8.2000, σ. 7) και απόφαση του Ευρωπαϊκού Κοινοβουλίου της 26ης Σεπτεμβρίου 2000.(4) ΕΕ L 319 της 12.12.1994, σ. 7· οδηγία όπως τροποποιήθηκε τελευταία από την οδηγία 1999/47/ΕΚ της Επιτροπής (ΕΕ L 169 της 5.7.1999, σ. 1).(5) ΕΕ L 184 της 17.7.1999, σ. 23.ΠΑΡΑΡΤΗΜΑ"ΠΑΡΑΡΤΗΜΑ ΓΕιδικές διατάξεις σχετιζόμενες με ορισμένα άρθρα της παρούσας οδηγίας1. Οι εθνικές μεταφορές στις οποίες αναφέρονται το άρθρο 1 παράγραφος 2 σημείο γ), είναι οι ακόλουθες:i) εκρηκτικές ύλες και αντικείμενα της κλάσεως 1, όταν η ποσότητα της περιεχόμενης εκρηκτικής ύλης υπερβαίνει, ανά μονάδα μεταφοράς:- τα 1000 χιλιόγραμμα για τη διαίρεση 1.1 ή- τα 3000 χιλιόγραμμα για τη διαίρεση 1.2 ή- τα 5000 χιλιόγραμμα για τις διαιρέσεις 1.3 και 1.5,ii) οι ακόλουθες ύλες που μεταφέρονται με δεξαμενές ή εμπορευματοκιβώτια-δεξαμενές συνολικής χωρητικότητας άνω των 3000 λίτρων:- κλάση 2: αέρια εντασσόμενα στις εξής ομάδες κινδύνου: F, T, TF, TC, TO, TFC, TOC·- κλάσεις 3, 4.1, 4.2, 4.3, 5.1, 5.2, 6.1, 8: ύλες που δεν αναγράφονται στις στήλες β) και γ) των κλάσεων αυτών ή που αναγράφονται με κωδικό κινδύνου όμως τριών ή περισσοτέρων σημαντικών ψηφίων (εξαιρουμένου του μηδενός),iii) τα εξής δέματα της κλάσης 7 (ραδιενεργά υλικά): δέματα σχάσιμων υλικών, δέματα τύπου Β(U), δέματα τύπου B(M).2. Η ειδική διάταξη που ισχύει στο άρθρο 5 παράγραφος 2 είναι η ένδειξη περιθωρίου 10599 του παραρτήματος Β.3. Η ειδική διάταξη που ισχύει στο άρθρο 5 παράγραφος 3 σημείο β) είναι η ένδειξη περιθωρίου 211128 του παραρτήματος Β.4. Η ειδική διάταξη που ισχύει στο άρθρο 6 παράγραφος 4 είναι η ένδειξη περιθωρίου 2211 του παραρτήματος Α.5. Οι ειδικές διατάξεις που ισχύουν στο άρθρο 6 παράγραφοι 10 και 12 είναι οι ενδείξεις περιθωρίου 2010 και 10602 των παραρτημάτων Α και Β."


title: Οδηγία 2007/24/ΕΚ του Ευρωπαϊκού Κοινοβουλίου και του Συμβουλίου, της 23ης Μαΐου 2007 , για την κατάργηση της οδηγίας 71/304/ΕΟΚ του Συμβουλίου περί καταργήσεως των περιορισμών στην ελεύθερη παροχή υπηρεσιών στον τομέα των συμβάσεων δημοσίων έργων και στην ανάθεση συμβάσεων δημοσίων έργων μέσω πρακτορείων ή υποκαταστημάτων   (Κείμενο που παρουσιάζει ενδιαφέρον για τον ΕΟΧ)

text:
               14.6.2007

               EL

               Επίσημη Εφημερίδα της Ευρωπαϊκής Ένωσης

               L 154/22

      ΟΔΗΓΊΑ 2007/24/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 23ης Μαΐου 2007
   για την κατάργηση της οδηγίας 71/304/ΕΟΚ του Συμβουλίου περί καταργήσεως των περιορισμών στην ελεύθερη παροχή υπηρεσιών στον τομέα των συμβάσεων δημοσίων έργων και στην ανάθεση συμβάσεων δημοσίων έργων μέσω πρακτορείων ή υποκαταστημάτων
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 47 παράγραφος 2 και τα άρθρα 55 και 95,
   την πρόταση της Επιτροπής,
   Αφού ζητήθηκε η γνώμη της Ευρωπαϊκής Οικονομικής και Κοινωνικής Επιτροπής,
   Αφού ζητήθηκε η γνώμη της Επιτροπής των Περιφερειών,
   Αποφασίζοντας σύμφωνα με τη διαδικασία του άρθρου 251 της συνθήκης (1),
   Εκτιμώντας τα ακόλουθα:

               (1)

               Η Επιτροπή, στην ανακοίνωσή της προς το Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών, σχετικά με την ενημέρωση και απλούστευση του κοινοτικού κεκτημένου, είχε εξαγγείλει μεταξύ άλλων ότι θα εξέταζε το κεκτημένο προκειμένου να ελέγξει εάν μπορεί να απλουστευθεί, με την κατάργηση παραδείγματος χάρη πράξεων που είναι πλέον παρωχημένες.

               (2)

               Η έκδοση διαφόρων νομοθετικών πράξεων στον τομέα των δημοσίων συμβάσεων, τελευταία δε της οδηγίας 2004/17/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών (2), και της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (3), καθώς επίσης και η εξέλιξη της νομολογίας του Δικαστηρίου των Ευρωπαϊκών Κοινοτήτων, ιδίως στην απόφασή του της 25ης Ιουλίου 1991 στην υπόθεση C-76/90 Säger (4), επιτρέπουν να επιτευχθεί επίπεδο προστασίας ίσο ή ανώτερο εκείνου με βάση την οδηγία 71/304/ΕΟΚ (5).

               (3)

               Για να απλουστευθεί το κοινοτικό κεκτημένο χωρίς να θιγούν τα δικαιώματα των οικονομικών παραγόντων, η οδηγία 71/304/ΕΟΚ θα πρέπει επομένως να καταργηθεί,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η οδηγία 71/304/ΕΟΚ καταργείται.
   Άρθρο 2
   Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα οδηγία απευθύνεται στα κράτη μέλη.

      Βρυξέλλες, 23 Μαΐου 2007.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         G. GLOSER

      (1)  Γνώμη του Ευρωπαϊκού Κοινοβουλίου της 13ης Φεβρουαρίου 2007 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 16ης Απριλίου 2007.

      (2)  ΕΕ L 134 της 30.4.2004, σ. 1. Οδηγία όπως τροποποιήθηκε τελευταία με την οδηγία 2006/97/ΕΚ του Συμβουλίου (ΕΕ L 363 της 20.12.2006, σ. 107).

      (3)  ΕΕ L 134 της 30.4.2004, σ. 114. Οδηγία όπως τροποποιήθηκε τελευταία με την οδηγία 2006/97/ΕΚ.

      (4)  Συλλογή 1991, σ. I-4221.

      (5)  ΕΕ L 185 της 16.8.1971, σ. 1.